
**FONDUL PENTRU RELAȚII BILATERALE**

**GHIDUL SOLICITANTULUI**

RO-CULTURA

**GRANTURI SEE 2014 - 2021**

**APEL** **de inițiative bilaterale *Cooperare bilaterală pentru dezvoltarea artei contemporane***



**GRANTURI SEE 2014 – 2021**

**FONDUL PENTRU RELAȚII BILATERALE**

**GHIDUL SOLICITANTULUI**

**APEL de inițiative bilaterale „*Cooperare bilaterală pentru dezvoltarea artei contemporane*”**

**Perioadă depunere inițiative bilaterale: .....2024 – .....2024, ora 23:59**

# Cuprins

[Cuprins 3](#_Toc163654838)

[1. Informații generale privind Granturile SEE 5](#_Toc163654839)

[2. Informații generale privind Fondul pentru Relații Bilaterale 5](#_Toc163654840)

[3. Cadrul instituțional și cadrul legal 5](#_Toc163654841)

[3.1 Cadrul instituțional 5](#_Toc163654842)

[3.2 Cadrul legal 5](#_Toc163654843)

[3.3 Informații specifice prezentului apel de inițiative bilaterale 7](#_Toc163654844)

[4. Definiții 8](#_Toc163654845)

[5. Alocare financiară 10](#_Toc163654846)

[5.1 Alocare financiară totală 10](#_Toc163654847)

[5.2 Alocarea financiară pe inițiativă bilaterale 10](#_Toc163654848)

[6. Eligibilitate 11](#_Toc163654849)

[6.1 Eligibilitatea solicitantului 11](#_Toc163654850)

[6.2 Eligibilitatea partenerilor de inițiativă bilaterală 13](#_Toc163654851)

[6.2.1 Natura și situația partenerului 13](#_Toc163654852)

[6.2.2 Acordul de parteneriat 15](#_Toc163654853)

[6.3 Eligibilitatea inițiativei bilaterale/ activităților 16](#_Toc163654854)

[6.3.1 Tipuri de inițiative bilaterale eligibile 16](#_Toc163654855)

[6.3.2 Tipuri de activități eligibile 16](#_Toc163654856)

[6.3.3 Inițiative bilaterale/ activități neeligibile 18](#_Toc163654857)

[6.3.4 Durata inițiativelor bilaterale 19](#_Toc163654858)

[6.4 Eligibilitatea cheltuielilor 19](#_Toc163654859)

[6.4.1 Principii generale privind eligibilitatea cheltuielilor 19](#_Toc163654860)

[6.4.2 Achiziții 20](#_Toc163654861)

[6.4.3 Categorii de cheltuieli eligibile 20](#_Toc163654862)

[6.4.4 Cheltuieli neeligibile 22](#_Toc163654863)

[6.5 Bugetul inițiativei bilaterale 22](#_Toc163654864)

[7. Utilizarea monedei euro 23](#_Toc163654865)

[8. Pregătirea și depunerea dosarului de finanțare 23](#_Toc163654866)

[8.1 Conținutul dosarului de finanțare 23](#_Toc163654867)

[8.2 Data limită și modalitatea de depunere a dosarelor de finanțare 25](#_Toc163654868)

[9. Evaluare și selecție 25](#_Toc163654869)

[9.1 Verificarea conformităţii administrative și a eligibilităţii 26](#_Toc163654870)

[9.2 Evaluarea tehnică a inițiativelor bilaterale 27](#_Toc163654871)

[9.3 Procedura de selecție a inițiativelor bilaterale de către Comitetul de Selecție 29](#_Toc163654872)

[10. Contractarea 30](#_Toc163654873)

[11. Procedura de depunere și soluționare a contestațiilor 32](#_Toc163654874)

[12. Durata estimată a procesului de evaluare și selecție, pre-contractare și semnare a contractelor de finanțare 33](#_Toc163654875)

[13. Prevederi referitoare la plăți 33](#_Toc163654876)

[14. Implementare 34](#_Toc163654877)

[15. Raportare 34](#_Toc163654878)

[16. Monitorizare și verificare 35](#_Toc163654879)

[17. Nereguli 36](#_Toc163654880)

[18. Informare și comunicare 36](#_Toc163654881)

[19. Prelucrarea datelor cu caracter personal 37](#_Toc163654882)

[20. Proprietatea şi folosinţa rezultatelor 37](#_Toc163654883)

[21. Informații suplimentare 38](#_Toc163654884)

[22. Anexe 40](#_Toc163654885)

|  |
| --- |
| Prezentul ghid al solicitantului include regulile pentru depunerea dosarului de finanțare în vederea obținerii de sprijin financiar nerambursabil în cadrul Apelului de inițiative bilaterale – Cooperare bilaterală pentru dezvoltarea artei contemporane. |

# Informații generale privind Granturile SEE

Granturile SEE reprezintă contribuția Islandei, a Liechtensteinului și a Norvegiei la reducerea disparităților economice și sociale și la consolidarea relațiilor bilaterale cu 15 țări din Europa Centrală și de Sud și cu țările baltice.

Regulile și principiile pe care se fundamentează implementarea Granturilor SEE sunt stabilite în Regulamentul privind implementarea Mecanismului Financiar al Spațiului Economic European 2014-2021 și anexele sale.

# Informații generale privind Fondul pentru Relații Bilaterale

Un obiectiv important al Granturilor SEE este de a contribui la întărirea relațiilor bilaterale între operatori culturali din România și din statele donatoare.

Fondul pentru Relații Bilaterale (FRB) reprezintă o sursă flexibilă de sprijinire a inițiativelor de interes comun atât pentru entități din statele donatoare cât și pentru cele din România, care vor contribui la consolidarea cooperării și îmbunătățirea cunoașterii și înțelegerii reciproce între organizații din România, pe de o parte, și Norvegia, Islanda și Liechtenstein, pe de altă parte.

# Cadrul instituțional și cadrul legal

## Cadrul instituțional

Prezentul apel de inițiativă bilaterale constituie o acțiune finanțată prin Fondul pentru Relații Bilaterale și implementată de Ministerul Culturii, prin Unitatea de Management a Proiectului.

În gestionarea Fondului pentru Relații Bilaterale sunt implicate următoarele entități:

**- Ministerul Investițiilor și Proiectelor Europene** – îndeplinește rolul de **Punct Național de Contact (PNC)**, reprezentând România în relațiile cu Comitetul Mecanismului Financiar. Punctul Național de Contact are responsabilitatea realizării obiectivelor Mecanismului Financiar SEE 2014-2021, precum și responsabilitatea implementării acestuia în România;

**- Autoritatea pentru Nereguli** din cadrul Ministerului Finanțelor – este responsabilă de pregătirea și transmiterea rapoartelor de nereguli;

**- Unitatea Centrală de Armonizare pentru Auditul Public Intern** **(UCAAPI)** din cadrul Ministerului Finanțelor – îndeplinește rolul de **Autoritate de Audit**, având responsabilitatea de a desfășura misiuni de audit;

**- Unitatea de Management a Proiectului** din cadrul **Ministerului Culturii** – îndeplinește rolul de **Operator de Program pentru Programul RO-CULTURA** și este responsabilă de implementarea prezentului apel de inițiative bilaterale.

## Cadrul legal

Prezentul apel de inițiative bilaterale este guvernat, *inter alia*, de următoarele acte normative, **cu modificările și completările ulterioare**:

* Protocolul 38c la Acordul SEE privind Mecanismul financiar al Spaţiului Economic European 2014-2021, denumit în continuare „MFSEE” 2014-2021;
* Regulamentul privind implementarea Mecanismului financiar SEE 2014-2021, denumit în continuare „Regulament”, adoptat de Comitetul pentru MFSEE conform Articolului 10.5 al Protocolului 38c al Acordului SEE la 8 septembrie 2016 și confirmat de Comitetul Permanent al Statelor AELS la 22.09.2016[[1]](#footnote-1);
* Memorandumul de înțelegere dintre Islanda, Principatul Liechtenstein, Regatul Norvegiei, denumite în continuare „state donatoare” și Guvernul României privind implementarea Mecanismului financiar Spațiul Economic European 2014-2021 publicat în Monitorul Oficial al României nr. 838 din 21.10.2016 prin Ordinul Ministrului Fondurilor Europene nr. 2102/2016;
* Ghidul pentru relații bilaterale adoptat de CMF în data de 09.02.2027[[2]](#footnote-2) și alte ghiduri adoptate de CMF în conformitate cu prevederile art. 1.5 alin. (1) lit. d) din Regulament;
* Ordonanța de Urgență a Guvernului nr. 34/2017 privind gestionarea financiară a fondurilor externe nerambursabile aferente Mecanismului financiar Spațiul Economic European 2014-2021 și Mecanismului financiar norvegian 2014-2021, aprobată cu modificări prin Legea nr. 206/2017;
* Normele metodologice de aplicare a prevederilor Ordonanței de Urgență a Guvernului nr. 34/2017 privind gestionarea financiară a fondurilor externe nerambursabile aferente Mecanismului financiar Spațiul Economic European 2014-2021 și Mecanismului financiar norvegian 2014-2021, aprobate prin Ordinul Ministrului Finanțelor Publice și al Ministrului Dezvoltării Regionale, Administrației Publice și Fondurilor Europene nr. 2840/2017;
* Ordonanța de Urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări și completări prin Legea nr. 142/2012;
* Normele metodologice de aplicare a prevederilor Ordonanței de Urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobate prin Hotărârea Guvernului nr. 875/2011;
* Hotărârea Guvernului nr. 519/2014 privind stabilirea ratelor aferente reducerilor procentuale/ corecțiilor financiare aplicabile pentru abaterile prevăzute în anexa la Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* Ordinul Ministrului Culturii și Identității Naționale nr. 2324/2017 privind desemnarea UMP pentru a prelua integral atribuțiile de Operator de Program pentru Programul PA14 – „Antreprenoriat cultural, patrimoniu cultural și schimb cultural” din cadrul Mecanismului financiar SEE 2014-2021, denumit în continuare Programul RO-CULTURA;
* Ordinul Ministrului Fondurilor Europene nr. 348/2018 pentru aprobarea Regulilor de aplicare a sumelor forfetare pentru deplasări finanţate din Fondul pentru relaţii bilaterale şi Fondul de asistenţă tehnică din cadrul mecanismelor financiare Spaţiul Economic European şi norvegian 2014-2021, modificat prin Ordinul Ministrului Investițiilor și Proiectelor Europene nr. 29/2023;
* Ordinul Ministrului Culturii nr. ........ pentru aprobarea Metodologiei privind utilizarea baremelor standard de costuri unitare – costuri orare aferente cheltuielilor de personal în cadrul inițiativelor finanțate din Fondul pentru relații bilaterale din cadrul Mecanismului financiar Spațiul Economic European 2014-2021 – Programul RO-CULTURA.

Cadrul legal menționat se completează cu prevederile legislației europene și naționale incidente, inclusiv, dar fără a se limita la, legislația privind mediul, achizițiile publice, domeniul de activitate al promotorului de proiect/ partenerului de inițiativă bilaterală etc..

## Informații specifice prezentului apel de inițiative bilaterale

Prin acest apel de inițiative bilaterale se urmărește **sprijinirea artei contemporane prin consolidarea cooperării culturale și schimbul cultural între România și statele donatoare** (SD). Pentru ca activitățile culturale să aibă un impact mai mare, apelul susține transferul de cunoștințe și expertiză între organizațiile din România și SD, alături de producția în comun de spectacole artistice și activități culturale. Activitățile culturale care vor fi susținute se vor adresa următoarelor sectoare:

* literatură,
* artele spectacolului (teatru, muzică, dans),
* arte vizuale (**cu excepția** domeniilor: video[[3]](#footnote-3), film, televiziune și jocuri video).

Rezultatele activităților culturale susținute în cadrul inițiativelor bilaterale care urmează să fie selectate trebuie să fie **accesibile publicului larg în mod gratuit**, îndeplinind un scop pur social și cultural.

Ca urmare a implementării inițiativelor bilaterale, vor fi atinse următoarele rezultate:

|  |  |  |
| --- | --- | --- |
| Rezultat indirect (outcome) bilateral | Rezultate directe (outputs) | Indicatori asociați Apelului de inițiative bilaterale |
| Colaborare consolidată în domeniul culturii între entitățile din România și cele din statele donatoare | **Cooperare culturală internațională a artiștilor și experților culturali din domeniul artei contemporane** | **10** experți/ lucrători culturali și/sau artiști (din România și statele donatoare) implicați în activități culturale |
| **Parteneriate încheiate cu entități din statele donatoare** | **5** inițiative bilaterale realizate în parteneriat cu entități din statele donatoare |
| **Colaborare consolidată între entitățile din România și cele din statele donatoare implicate în activitățile culturale** | **3** activități de artă contemporană realizate în co-producție de către entități din România și statele donatoare |
| **Cooperare culturală internațională în domeniul culturii consolidată** | **10** angajați din România și statele donatoare participanți în schimburi de experiență**[[4]](#footnote-4)** |

# Definiții

Termenii folosiți în prezentul Ghid al solicitantului, cu anexele aferente, care nu sunt definiți special, au înțelesul stipulat de legislația europeană și națională aplicabilă, unde este cazul.

În sensul prezentului apel de inițiativă bilaterale, următorii termeni se definesc astfel:

* **acord de parteneriat** – document încheiat între promotorul de proiect și partenerul de inițiativă bilaterală din statele donatoare, cuprinzând prevederi clare referitoare la rolul și responsabilitățile fiecărei părți, inclusiv bugetul alocat acestora;
* **activitate** – acțiune sau ansamblu de acțiuni efectuate în vederea obținerii unor rezultate (*output*-uri) definite, prin utilizarea resurselor disponibile;
* **apel de inițiative bilaterale** – modalitate competitivă de depunere, evaluare și selecție a unor inițiative ce contribuie la obiectivul și rezultatele așteptate în cadrul FRB;
* **artă contemporană** – formele de expresie artistică create de autori contemporani, cu excepția celor produse în domeniile video, film, televiziune și jocuri video;
* **avans** – prima tranșă de plată acordată promotorului de proiect, în limita stabilită în contractul de finanțare, în vederea acoperirii părții de cheltuieli justificate estimate ale inițiativei bilaterale;
* **promotor de proiect** – persoană juridică privată, cu responsabilitate în inițierea, pregătirea și implementarea unei inițiative bilaterale, care îndeplinește criteriile de eligibilitate aplicabile și a semnat contractul de finanțare pentru acordarea de sprijin financiar nerambursabil;
* **cheltuieli eligibile** – cheltuielile efectuate de către promotorul de proiect și partenerul acestuia, după caz, aferente inițiativei bilaterale care pot fi finanțate din sprijinul financiar nerambursabil potrivit regulilor de eligibilitate a cheltuielilor stabilite în Regulamentul SEE, Ghidul solicitantului și contractul de finanțare;
* **Comitetul Mecanismului Financiar SEE (CMF)** – Comitetul înființat de Comitetul permanent al statelor AELS să gestioneze Mecanismul Financiar SEE 2014-2021;
* **conflict de interese** – în sensul Regulamentului SEE, situația în care o persoană implicată în procesul de selecție deține interese directe sau indirecte care sunt sau par a fi incompatibile cu exercitarea imparțială și/sau obiectivă a funcțiilor legate de procesul de selecție. Aceste interese pot fi legate de interese economice, afinități politice sau naționale, legături de familie sau personale, alte interese comune cu cele ale solicitantului sau ale partenerului său, sau orice alte interese care pot influența activitatea imparțială și obiectivă a persoanei implicate în selecția inițiativelor bilaterale, în procesul de realizare a achizițiilor aferente inițiativei bilaterale sau de gestionare a contractelor de achiziție. De asemenea, vor fi avute în vedere și prevederile privind conflictul de interese din legislația națională incidentă (e.g. OUG nr. 66/2011);
* **contract de finanțare** – act juridic supus regulilor de drept public, de adeziune, comutativ, sinalagmatic și cu titlu oneros, încheiat între Operatorul de Program și promotorul de proiect, care reglementează condițiile, drepturile și obligațiile aferente implementării unei inițiative bilaterale și prin intermediul căruia este acordat sprijinul financiar nerambursabil;
* **dosar de finanțare** – totalitatea documentelor aferente unui inițiative bilaterale depuse în cadrul apelului, conținând cererea de finanțare, documentele obligatorii și alte documente suport;
* **dublă finanțare** – finanțarea unor costuri care au fost deja suportate/ decontate din Mecanismul Financiar SEE sau alte fonduri publice sau finanțarea integrală sau parțială a aceleiași inițiative bilaterale (identitate de obiective, rezultate, activități etc., inclusiv cheltuielile aferente) din mai multe surse reprezentând fonduri publice, astfel cum sunt definite la art. 1 alin. (2) din Legea nr. 500/2002 privind finanţele publice, cu modificările și completările ulterioare, și la art. 1 alin. (2) din Legea nr. 273/2006 privind finanțele publice locale, cu modificările și completările ulterioare;
* **evaluare** – o apreciere sistematică, obiectivă și independentă a modului de concepere, implementare și/sau a rezultatelor prevăzute în inițiativele bilaterale, cu scopul de a determina contribuția acestora la obiectivele prezentului apel;
* **ghidul solicitantului** – document ce cuprinde informațiile necesare solicitantului pentru pregătirea, depunerea și implementarea inițiativei bilaterale;
* **impact** – efectele sau schimbările pe termen lung generate de o intervenție la nivelul societății;
* **inițiativă bilaterală** – proiect depus în cadrul prezentului apel, implementat de promotorul de proiect în strânsă cooperare cu un partener originar din unul dintre statele donatoare;
* **lucrare cu caracter provizoriu** – tip de lucrare care se realizează, de regulă, din materiale și alcătuiri care permit demontarea rapidă în vederea aducerii terenului la starea inițială, precum confecții metalice, piese de lemn, materiale plastice ori altele asemenea, și sunt de dimensiuni reduse. Astfel de construcții pot fi realizate, de exemplu, cu ocazia organizării unui eveniment (festival, expoziție temporară etc.), fiind dezafectate după finalizarea acestuia;
* **Oficiul Mecanismului Financiar (OMF)** – oficiul care asistă CMF în gestionarea Mecanismului Financiar SEE 2014-2021, care este responsabil pentru derularea operațiunilor curente ale MFSEE 2014-2021 în numele CMF şi îndeplinește funcția de punct de contact;
* **Operator de Program** – Ministerul Culturii, prin Unitatea de Management a Proiectului, pentru Programul RO-CULTURA și responsabil cu gestionarea prezentului apel;
* **organizație neguvernamentală (ONG)** – organizație voluntară, non-profit, înființată ca persoană juridică conform legislației aplicabile în țara de origine, independentă de administrațiile locale, regionale sau de administrația centrală, de entitățile publice, de partidele politice și de organizațiile comerciale. Instituțiile religioase și partidele politice nu sunt considerate organizații neguvernamentale eligibile. Condiția de independență nu este îndeplinită de organizațiile care: au mai mult de jumătate din membri instituții şi/sau autorități publice locale, regionale şi/sau naționale; au mai mult de jumătate din membrii cu drept de vot ai Consiliului Director/ Adunării Generale autorități publice locale, regionale şi/sau naționale sau reprezentanți persoane fizice ai acestora; au structurile de organizare și funcționare constituite astfel încât deciziile sunt influențate majoritar de către instituții şi/sau autorități publice locale, regionale şi/sau naționale; au mai mult de jumătate dintre membri entități cu scop lucrativ; au mai mult de jumătate dintre membrii cu drept de vot ai Consiliului Director/ Adunării Generale entități cu scop lucrativ sau reprezentanți persoane fizice ai acestora; au structurile de organizare si funcționare constituite astfel încât deciziile sunt influențate majoritar de către entități cu scop lucrativ. Aprecierea îndeplinirii condiției de independentă se realizează pe baza unei analize în concret a situației organizației în cauză;
* **outcome** – efectul pe termen scurt sau mediu al *output-urilor* intervenției asupra beneficiarilor intermediari sau finali;
* **output** – produsul, bunul sau serviciul livrat grupului țintă, respectiv realizarea imediată ca urmare a implementării activităților și utilizării resurselor aferente inițiativei bilaterale;
* **Partener de Program** – entitate din statele donatoare, desemnată de CMF, care oferă consiliere cu privire la pregătirea şi/sau implementarea Programului RO-CULTURA. Partenerii de program sunt Directoratul Norvegian pentru Patrimoniu Cultural și Consiliul Artelor din Norvegia;
* **partener de inițiativă bilaterală** – persoană juridică care îndeplinește criteriile de eligibilitate aplicabile, activ implicată și contribuind în mod eficient la implementarea unei inițiative bilaterale, care împarte cu promotorul de proiect un scop cultural, social sau economic comun, ce urmează să fie realizat prin implementarea inițiativei bilaterale;
* **Punct Național de Contact** – entitate publică națională desemnată de Statul Beneficiar, ce deține responsabilitatea generală pentru atingerea obiectivelor Mecanismului Financiar SEE 2014-2021, precum și pentru implementarea prevederilor Memorandumul de Înțelegere, respectiv Ministerul Investițiilor și Proiectelor Europene;
* **rezultat** – produs, respectiv efect al unei intervenții, care poate fi imediat (*output*), pe termen scurt sau mediu (*outcome*) sau pe termen lung (impact);
* **solicitant** – persoană juridică de drept privat, înregistrată în România, care depune o cerere de finanțare în cadrul prezentului apel;
* **sprijin financiar nerambursabil** – suma acordată în baza contractului de finanțare în vederea implementării inițiativei bilaterale, constituită din suma finanțată din MFSEE și cofinanțarea națională publică aferentă;
* **state donatoare** –Islanda, Liechtenstein și Norvegia.

# Alocare financiară

## Alocare financiară totală

Suma totală alocată prezentului apel de inițiative bilaterale este de **750.000 Euro**.

Suma poate fi suplimentată ulterior lansării apelului de inițiative bilaterale, în cazul alocării de fonduri suplimentare de către entitățile responsabile.

## Alocarea financiară pe inițiativă bilaterale

|  |  |  |
| --- | --- | --- |
| Valoare minimă a finanțării nerambursabile\* | Valoare maximă a finanțării nerambursabile\* | Rată maximă a finanțării nerambursabile |
| 75.000,00 Euro | **125.000,00 Euro** | **100% din totalul costurilor eligibile ale inițiativei bilaterale** |

\**raportat la cursul InforEuro din luna semnării contractului de finanțare*

|  |
| --- |
| Stabilirea cuantumului sprijinului financiar nerambursabil ce va fi acordat se realizează în etapa de contractare, indiferent de suma solicitată la momentul depunerii inițiativei bilaterale.  În situația în care suma solicitată cu titlu de sprijin financiar nerambursabil este mai mică de 75.000 Euro, raportat la cursul InforEuro din luna semnării contractului de finanțare, inițiativa bilaterală va fi respinsă ca neeligibilă.  În situația în care suma solicitată cu titlu de sprijin financiar nerambursabil depășește pragul de 125.000,00 Euro, raportat la cursul InforEuro din luna semnării contractului de finanțare, diferența va constitui cheltuială neeligibilă și va fi suportată de promotorul de proiect din resurse proprii. |

**Atenție!** În cazul în care suma rezultată din conversia lei-euro nu reprezintă un număr întreg, rotunjirea se face la două zecimale, astfel: dacă a treia zecimală este mai mare sau egală cu 5, rotunjirea celei de-a doua zecimale se face în plus (ex. 0,455 devine 0,46), iar dacă a treia zecimală este mai mică de 5, rotunjirea se face în minus, respectiv cea de-a doua zecimală rămâne neschimbată (ex. 0,454 devine 0,45).

# Eligibilitate

## Eligibilitatea solicitantului

Constituie **solicitant eligibil** în cadrul prezentului apel de inițiative bilaterale **entitatea** care îndeplinește **cumulativ** următoarele criterii:

* 1. are calitatea de persoană juridică legal înregistrată în România;
  2. este organizație neguvernamentală, care îndeplinește cumulativ următoarele condiții:

1. este constituită în baza Legii nr. 21/1924 pentru persoanele juridice (Asociații și Fundații) sau a Ordonanței Guvernului nr. 26/2000 cu privire la asociații și fundații, aprobată prin Legea nr. 246/2005, cu modificările şi completările ulterioare,
2. este ONG în sensul definiției de la capitolul 4 din prezentul Ghid,
3. a fost înființată în urmă cu cel puțin 2 ani față de data de lansare a apelului de inițiative bilaterale,
4. poate desfășura activitățile propuse în cererea de finanțare, potrivit documentelor statutare/ constitutive/ de înființare;
   1. nu se află în una dintre următoarele situații:
5. solicitantul este în faliment, în insolvență sau în lichidare, activitățile sale sunt sub administrare judiciară, face obiectul unui concordat preventiv, mandat ad-hoc sau alt acord încheiat cu creditorii, și-a suspendat activitatea, face obiectul unor proceduri legate de aceste aspecte și se află în orice altă situație similară care ar decurge dintr-o procedură asemănătoare prevăzută de legislația sau reglementările europene și naționale;
6. la data semnării contractului de finanțare, solicitantul nu și-a îndeplinit obligațiile cu privire la plata impozitelor și taxelor la bugetele locale și la bugetul de stat în conformitate cu legile în vigoare și nu beneficiază, în condițiile legii, de eșalonarea acestora ori de alte facilități în vederea plății acestora, inclusiv, după caz, a eventualelor dobânzi ori penalități de întârziere acumulate sau a amenzilor. Această condiție nu se aplică atunci când valoarea obligațiilor de plată nete este mai mică de 1/12 din totalul obligațiilor datorate la bugetul de stat în ultimele 12 luni, respectiv valoarea obligațiilor de plată este mai mică de 1/6 din totalul obligațiilor datorate la bugetul local în ultimul semestru;
7. solicitantul sau reprezentantul legal au făcut obiectul unei hotărâri judecătorești rămase definitive - *res judicata -* pentru fraudă, corupție, participare la o organizație criminală, spălare de bani sau finanțarea terorismului, infracțiuni aferente terorismului sau infracțiuni legate de activități teroriste, exploatarea prin muncă a copiilor sau alte forme de trafic de persoane sau orice altă activitate ilegală care aduce atingere intereselor financiare ale Uniunii Europene sau ale donatorilor publici internaționali, inclusiv condamnări definitive în cauze referitoare la obținerea și utilizarea fondurilor nerambursabile europene și/sau provenind de la donatori publici internaționali și a fondurilor publice naționale aferente acestora;
8. solicitantul sau reprezentantul legal au fost condamnați printr-o hotărâre judecătorească rămasă definitivă - *res judicata -* pentru o infracțiune legată de conduita lor profesională;
9. solicitantul sau reprezentantul legal au făcut obiectul unei hotărâri judecătorești sau decizii administrative rămase definitive - *res judicata -* cu privire la o abatere profesională gravă, deoarece au încălcat legile, regulamentele sau standardele etice ale profesiei din care face parte solicitantul sau deoarece se fac vinovați de orice conduită abuzivă care le afectează credibilitatea profesională, atunci când această conduită trădează o intenție frauduloasă sau o neglijență gravă;
10. solicitantul sau reprezentantul legal au încercat, direct sau prin interpuși, să obțină informații confidențiale sau să influențeze evaluatorii Operatorului de Program în timpul procesului de evaluare a cererilor de finanțare în cadrul prezentului apel de inițiative bilaterale;
11. solicitantul sau reprezentantul legal au furnizat informații false Operatorului de Program, nu furnizează sau nu sunt în măsură să prezinte informațiile/documentele justificative solicitate în vederea selecției inițiativei bilaterale pentru finanțare;
12. solicitantul sau reprezentantul legal se află în orice situație de conflict de interese, definit în conformitate cu prevederile naționale/europene în vigoare, care ar putea apărea în legătură cu prezentul apel de inițiative bilaterale - un conflict de interese ar putea apărea mai ales ca urmare a unor interese economice, afinități politice sau naționale, legături familiale sau emoționale sau orice altă legătură relevantă sau orice alt interes comun;
13. solicitantul sau reprezentantul legal au informat cu întârziere Operatorul de Program despre orice situație care ar constitui un conflict de interese ori ar putea da naștere unui conflict de interese;
14. solicitantul este subiectul unei decizii de recuperare a unui sprijin financiar ce nu a fost deja executată şi creanța nu a fost integral recuperată.
    1. nu este instituție religioasă, cult religios sau partid politic, indiferent de forma de organizare;
    2. este direct responsabil pentru inițierea, pregătirea și implementarea inițiativei bilaterale, împreună cu partenerul de inițiativă bilaterală;
    3. dispune de resurse financiare suficiente și stabile, precum și de competențele profesionale și calificările necesare pentru implementarea inițiativei bilaterale;
    4. dispune de resursele necesare pentru finanțarea tuturor costurilor neeligibile, inclusiv a costurilor conexe, aferente inițiativei bilaterale, precum și pentru acoperirea eventualelor corecții financiare rezultate din implementarea inițiativei bilaterale, dacă este cazul;
    5. nu a beneficiat și nu beneficiază de sprijin financiar din alte fonduri publice, astfel cum sunt definite la art. 1 alin. (2) din Legea nr. 500/2002 privind finanțele publice, cu modificările și completările ulterioare, și la art. 1 alin. (2) din Legea nr. 273/2006 privind finanțele publice locale, cu modificările și completările ulterioare, pentru implementarea inițiativei bilaterale sau a unor activități ale acesteia (identitate de obiective, rezultate, activități etc., inclusiv cheltuielile aferente);
    6. își asumă obligația de a informa imediat Operatorul de Program în situația în care inițiativa bilaterală/ activități din inițiativa bilaterală este/ sunt aprobate la finanțare din alte fonduri publice, ulterior depunerii acesteia;
    7. nu este rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene[[5]](#footnote-5)a jurisdicțiilor necooperante în scopuri fiscale;
    8. nu este controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, în funcție de beneficiarul real, astfel cum este definit la art. 3 pct. 6 din Directiva 2015/849 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei, cu modificările și completările ulterioare;
    9. nu controlează, direct sau indirect, filialele sau nu deține unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale;
    10. nu împarte dreptul de proprietate cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

**În orice etapă de verificare, inițiativa bilaterală poate fi respinsă, dacă solicitantul prezintă informații care nu corespund realității în raport cu documentele suport depuse inițial sau în urma solicitărilor de clarificări, registrele publice și/sau informațiile obținute de Operatorul de Program de la autoritățile competente, cu excepția erorilor materiale de tipul menționării greșite a denumirii, tipului entității, codului fiscal, situației juridice etc., care pot fi deduse din analiza coroborată a documentelor/ informațiilor existente.**

## Eligibilitatea partenerilor de inițiativă bilaterală

Inițiativa bilaterală va fi implementată, în mod obligatoriu, în parteneriat cu o singură entitate din statele donatoare.

O entitate poate participa în calitate de partener într-un număr nelimitat de inițiative bilaterale în cadrul prezentului apel, **dacă are capacitatea să desfășoare activități relevante în cadrul acestora**.

**Parteneriatul creat nu poate constitui o atribuire mascată a unui contract de achiziție, respectiv nu trebuie să limiteze competiția pe piața bunurilor/ serviciilor/ lucrărilor prin intrarea în parteneriat cu un potențial furnizor/ prestator și nu trebuie să afecteze utilizarea eficientă a fondurilor publice din perspectiva costurilor implicate.** Partenerul de inițiativă bilaterală nu poate deveni furnizor/ prestator în cadrul inițiativei bilaterale.

### Natura și situația partenerului

**Partenerul** de inițiativă bilaterală eligibil este **entitatea** care îndeplinește **cumulativ** următoarele criterii:

* 1. are calitatea de persoană juridică înregistrată în statul de proveniență conform legislației aplicabile;
  2. este entitate publică sau privată, comercială sau necomercială, inclusiv organizație neguvernamentală, astfel cum este definită la capitolul 4 din prezentul Ghid, înființată în unul dintre statele donatoare;
  3. desfășoară activitate, printre altele, în sectoarele culturale și creative (astfel cum sunt definite în Regulamentul UE nr. 1295/2013), cu excepția domeniilor video, film, televiziune și jocuri video, conform documentelor statutare/ constitutive/ de înființare;
  4. nu se află în una dintre următoarele situații:

1. partenerul este în faliment, în insolvență sau în lichidare, activitățile sale sunt sub administrare judiciară, face obiectul unui concordat preventiv, mandat ad-hoc sau alt acord încheiat cu creditorii, și-a suspendat activitatea comercială, face obiectul unor proceduri legate de aceste aspecte și se află în orice altă situație similară care ar decurge dintr-o procedură asemănătoare prevăzută de legislația sau reglementările europene și naționale;
2. la data semnării contractului de finanțare, partenerul nu și-a îndeplinit obligațiile cu privire la plata impozitelor și taxelor la bugetele locale și la bugetul de stat în conformitate cu legile în vigoare și nu beneficiază, în condițiile legii, de eșalonarea acestora ori de alte facilități în vederea plății acestora, inclusiv, după caz, a eventualelor dobânzi ori penalități de întârziere acumulate sau a amenzilor;
3. partenerul sau reprezentantul legal au făcut obiectul unei hotărâri judecătorești rămase definitive – *res judicata –* pentru fraudă, corupție, participare la o organizație criminală, spălare de bani sau finanțarea terorismului, infracțiuni aferente terorismului sau infracțiuni legate de activități teroriste, exploatarea prin muncă a copiilor sau alte forme de trafic de persoane sau orice altă activitate ilegală care aduce atingere intereselor financiare ale Uniunii Europene sau ale donatorilor publici internaționali, inclusiv condamnări definitive în cauze referitoare la obținerea și utilizarea fondurilor nerambursabile europene și/sau provenind de la donatori publici internaționali și a fondurilor publice naționale aferente acestora;
4. partenerul sau reprezentantul legal au fost condamnați printr-o hotărâre judecătorească rămasă definitivă - *res judicata –* pentru o infracțiune legată de conduita lor profesională;
5. partenerul sau reprezentantul legal au făcut obiectul unei hotărâri judecătorești sau decizii administrative rămase definitive – *res judicata –* cu privire la o abatere profesională gravă, deoarece au încălcat legile, regulamentele sau standardele etice ale profesiei din care face parte solicitantul sau deoarece se fac vinovați de orice conduită abuzivă care le afectează credibilitatea profesională, atunci când această conduită trădează o intenție frauduloasă sau o neglijență gravă;
6. partenerul sau reprezentantul legal au încercat, direct sau prin interpuși, să obțină informații confidențiale sau să influențeze evaluatorii Operatorului de Program în timpul procesului de evaluare a cererilor de finanțare în cadrul prezentului apel;
7. partenerul sau reprezentantul legal au furnizat informații false Operatorului de Program, nu furnizează sau nu sunt în măsură să prezinte informațiile/ documentele justificative solicitate în vederea selecției inițiativei bilaterale pentru finanțare;
8. partenerul sau reprezentantul legal se află în orice situație de conflict de interese, definit în conformitate cu prevederile naționale/ europene în vigoare, care ar putea apărea în legătură cu prezentul apel – un conflict de interese ar putea apărea mai ales ca urmare a unor interese economice, afinități politice sau naționale, legături familiale sau emoționale sau orice altă legătură relevantă sau orice alt interes comun;
9. partenerul sau reprezentantul legal au informat cu întârziere Operatorul de Program despre orice situație care ar constitui un conflict de interese ori ar putea da naștere unui conflict de interese;
10. partenerul este subiectul unei decizii de recuperare a unui sprijin financiar ce nu a fost deja executată şi creanța nu a fost integral recuperată;
    1. nu este partid politic, instituție religioasă sau cult religios recunoscut de stat, după caz, indiferent de forma de organizare;
    2. este activ implicat în și contribuie la implementarea inițiativei bilaterale;
    3. dispune de resurse financiare suficiente și stabile, precum și de competențele profesionale și calificările necesare pentru îndeplinirea responsabilităților sale în cadrul inițiativei bilaterale;
    4. dispune de resursele necesare pentru finanțarea costurilor neeligibile, inclusiv a costurilor conexe, aferente activităților derulate, precum și pentru acoperirea eventualelor corecții financiare rezultate din implementarea acestora, dacă este cazul;
    5. nu a beneficiat și nu beneficiază de sprijin financiar din alte fonduri publice, astfel cum sunt definite la art. 1 alin. (2) din Legea nr. 500/2002 privind finanțele publice, cu modificările și completările ulterioare, și la art. 1 alin. (2) din Legea nr. 273/2006 privind finanțele publice locale, cu modificările și completările ulterioare, pentru implementarea inițiativei bilaterale sau a unor activități ale acesteia (identitate de obiective, rezultate, activități etc., inclusiv cheltuielile aferente);
    6. își asumă obligația de a informa imediat Operatorul de Program în situația în care inițiativa bilaterală/activități din inițiativa bilaterală este/ sunt aprobate la finanțare din alte fonduri publice ulterior depunerii acesteia în cadrul prezentului apel;
    7. nu este rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene[[6]](#footnote-6)a jurisdicțiilor necooperante în scopuri fiscale;
    8. nu este controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, în funcție de beneficiarul real, astfel cum este definit la art. 3 pct. 6 din Directiva 2015/849 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei, cu modificările și completările ulterioare;
    9. nu controlează, direct sau indirect, filialele sau nu dețin unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale;
    10. nu împarte dreptul de proprietate cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

**În orice etapă de verificare, inițiativa bilaterală poate fi respinsă dacă partenerul prezintă informații care nu corespund realității în raport cu documentele suport depuse inițial sau în urma solicitărilor de clarificări, registrele publice și/sau, informațiile obținute de Operatorul de Program de la autoritățile competente etc., cu excepția erorilor materiale de tipul menționării greșite a denumirii, tipului entității, codului fiscal, situației juridice etc., care pot fi deduse din analiza coroborată a documentelor/ informațiilor existente.**

### Acordul de parteneriat

Este obligatorie încheierea unui **Acord de parteneriat între solicitant și entitatea parteneră**,în limba engleză, utilizând formularul anexat la prezentul Ghid.

Textele introduse în chenar și marcate cu culoarea gri au rol explicativ și se vor elimina din varianta finală, semnată a Acordului de parteneriat. Textele cu caractere aldine aflate între paranteze pătrate („[]”) reprezintă instrucțiuni sau recomandări de completare.

**Acordul de parteneriat** va fi anexat lacererea de finanțare.

În cazul în care sunt necesare modificări ca urmare a procesului de evaluare, selecție și/sau contractare, solicitantul/ promotorul de proiect are obligația de a transmite acordul de parteneriat modificat în termenul și condițiile comunicate de Operatorul de Program, fiind posibilă inclusiv încheierea contractului de finanțare sub condiția transmiterii documentului într-un termen dat.

## Eligibilitatea inițiativei bilaterale/ activităților

### Tipuri de inițiative bilaterale eligibile

**Pentru a fi eligibilă,** inițiativa bilaterală trebuie să conducă, prin **activitățile propuse,** la **atingerea următoarelor valori țintă minime aferente indicatorilor:**

|  |  |  |
| --- | --- | --- |
| Rezultat indirect (outcome) bilateral | Rezultate directe (outputs) | Indicatori asociați fiecărei inițiative bilaterală |
| Colaborare consolidată în domeniul culturii între entitățile din România și cele din statele donatoare | **Cooperare culturală internațională a artiștilor și experților culturali din domeniul artei contemporane** | **2** experți/ lucrători culturali și/sau artiști (din România și statele donatoare) implicați în activități culturale |
| **Parteneriate încheiate cu entități din statele donatoare** | **1** inițiativă bilaterală realizată în parteneriat cu entități din statele donatoare |
| **Cooperare culturală internațională în domeniul culturii consolidată** | **2** angajați din România și statele donatoare participanți în schimburi de experiență\* |

*\*****Atenție!*** *A se vedea explicațiile din nota de subsol de la secțiunea 3.3 a prezentului Ghid.*

Valoarea inițială a indicatorilor asociați rezultatelor, menționată în cererea de finanțare, trebuie să fie „0”.

Verificarea eligibilității inițiativei bilaterale/ activităților se realizează în etapa de *Evaluare tehnică a inițiativei bilaterale*.

### Tipuri de activități eligibile

Toate activitățile trebuie să se desfășoare în România sau în statele donatoare.

Următoarele **categorii/ tipuri de activități** sunt considerate eligibile:

* Inițiative de artă contemporană (exceptând domeniile video[[7]](#footnote-7), film, televiziune și jocuri video) desfășurate la nivel local, regional, național și internațional (în statele donatoare), inclusiv abordări interdisciplinare;
* Schimb de experiență, know-how și bune practici în sectoarele culturale și creative (exceptând video[[8]](#footnote-8), film, televiziune și jocuri video) cu entități din Statele Donatoare;
* Inițiative care vizează dezvoltarea sau îmbunătățirea abilităților și aptitudinilor artiștilor și profesioniștilor din domeniul culturii prin schimburi bilaterale;
* Inițiative care vizează creșterea gradului de conștientizare cu privire la diversitatea culturală.

Enumerarea categoriilor/ tipurilor de activităţi de mai sus este exemplificativă. Alte activităţi decât cele de mai sus pot fi considerate eligibile dacă solicitantul justifică necesitatea derulării lor în scopul implementării inițiativei bilaterale în condiţii optime, **urmărind atingerea obiectivelor și rezultatelor apelului de inițiative bilaterale**. Astfel, activitățile trebuie să aibă un profil bilateral clar și să contribuie la întărirea relațiilor bilaterale între entitățile din România și cele din statele donatoare.

|  |
| --- |
| Rezultatele inițiativei bilaterale/ activităților vor fi accesibile gratuit publicului larg, îndeplinind un scop pur social și cultural, care este neeconomic prin natura sa. |

**Numărul maxim** de activități în cadrul unei inițiative bilaterale este de 3 (trei), din care trebuie să facă parte și activitatea privind managementul inițiativei bilaterale.

**Fiecare activitate poate fi structurată pe maximum 2 sub-activități.** Existența sub-activităților nu este obligatorie.

**Activitatea privind managementul inițiativei bilaterale** este predefinită în formularul cererii de finanțare și are în vedere măsurile privind managementul și implementarea inițiativei bilaterale, inclusiv măsurile de monitorizare și evaluare internă. **Realizarea** **achizițiilor și implementarea planului de comunicare nu constituie activități distincte**, ci fac parte din activitatea de management.

|  |
| --- |
| Activitățile/ măsurile de informare și comunicare se introduc în secțiunea special dedicată a cererii de finanțare. |

Solicitantul/promotorul de proiect se va asigura că nu există identitate de atribuții/ sarcini/ responsabilități între membrii echipei de proiect și operatorii economici, în cazul activităților externalizare.

Verificarea eligibilității se realizează în etapa de *Evaluare tehnică a inițiativei bilaterale*.

### Inițiative bilaterale/ activități neeligibile

**În cadrul prezentului apel de inițiative bilaterale, NU SUNT ELIGIBILE inițiativele bilaterale/ activitățile care:**

* au natura unei activități economice, care intră sub incidența normelor privind acordarea ajutorului de stat/de minimis, indiferent dacă activitatea este desfășurată de promotorul de proiect sau de partenerul de inițiativă bilaterală. În cazul în care se înregistrează un beneficiu economic sau venituri, promotorul de proiect se obligă să le raporteze fără întârziere Operatorului de Program și se va asigura că acestea nu vor depăși costurile operaționale și vor fi utilizate exclusiv pentru implementarea inițiativei bilaterale;
* vizează obținerea unui beneficiu sau avantaj economic de către promotorul de proiect și/sau partenerul de inițiativă bilaterală;
* vizează exclusiv sau în mod esențial cercetare academică, conferințe și alte evenimente singulare, sponsorizări individuale pentru participarea la ateliere, seminarii, conferinţe, congrese, alte evenimente similare;
* vizează obținerea de burse individuale de studiu;
* vizează/ conțin activităţi de refinanţare (de ex. utilizarea sprijinului financiar nerambursabil pentru acordarea de finanţări nerambursabile sau împrumuturi altor organizaţii sau persoanelor fizice/ juridice);
* se concentrează pe achiziţia de echipamente;
* vizează implementarea unui program anual de activităţi curente (cererea de finanţare trebuie să fie elaborată pentru o inițiativă bilaterală specifică, ca un set de activităţi bine definite şi corelate, care să conducă la rezultate concrete într-un interval de timp bine definit);
* fac obiectul unei duble finanțări, astfel cum este definită la capitolul 4 din prezentul ghid. Nu este permisă finanțarea complementară a activităților inițiativei bilaterale din fonduri publice, altele decât finanțarea nerambursabilă acordată în cadrul prezentului apel;
* includ lucrări de construcție pentru care este necesară obținerea autorizației de construire;
* nu respectă valorile țintă minime aferente indicatorilor, detaliate la secțiunea 6.3.1 din prezentul Ghid;
* au drept scop asigurarea cofinanţării pentru o altă inițiativă bilaterală sau pentru un alt proiect.

|  |
| --- |
| Identificarea unei situații de dublă finanțare (de exemplu, ca urmare a consultării altor autorități cu competențe în gestionarea de fonduri nerambursabile sau rambursabile), în oricare etapă a procesului de evaluare și selecție, în contractare sau în implementare conduce la excluderea inițiativei bilaterale de la finanțare, solicitantul fiind notificat în acest sens. |

### Durata inițiativelor bilaterale

Perioada de implementare a activităților începe la data menționată în contractul de finanțare[[9]](#footnote-9), iar data de finalizare **nu poate fi mai târziu de** **28.02.2025**. În etapa de contractare, calendarul propus în cererea de finanțare va fi actualizat, dacă este cazul.

Data de finalizare poate fi modificată în etapa de implementare a inițiativelor bilaterale, situație în care noul termen va fi comunicat de Operatorul de Program tuturor promotorilor de proiecte. La data depunerii dosarului de finanțare, solicitantul trebuie să se raporteze la data limită de 28.02.2025.

**Perioada de eligibilitate a cheltuielilor** se întinde pe toată perioada de implementare a activităților. În mod excepțional, cheltuielile angajate în ultima lună de eligibilitate sunt, de asemenea, considerate eligibile dacă acestea sunt plătite în termen de 30 de zile de la data finalizării perioadei de implementare, iar bunurile au fost livrate, respectiv serviciile au fost prestate în perioada de implementare a inițiativei bilaterale.

## Eligibilitatea cheltuielilor

### Principii generale privind eligibilitatea cheltuielilor

Cheltuielile eligibile sunt cele efectuate în mod real în cadrul inițiativei bilaterale, care îndeplinesc următoarele criterii:

1. au fost efectuate între data inițială și data finală de eligibilitate a inițiativei bilaterale, conform contractului de finanțare;
2. au legătură cu obiectul contractului de finanțare și sunt prevăzute în bugetul detaliat al inițiativei bilaterale;
3. sunt proporționale și necesare pentru implementarea inițiativei bilaterale;
4. sunt utilizate în unicul scop al atingerii obiectivelor și al realizării rezultatelor așteptate, conform principiilor de economie, eficiență și eficacitate;
5. sunt identificabile și verificabile, în special prin faptul că sunt incluse în înregistrările contabile ale promotorului de proiect și/sau ale partenerului de inițiativă bilaterală și sunt stabilite conform standardelor contabile aplicabile în țara în care este stabilit promotorul de proiect și/sau partenerul de inițiativă bilaterală și conform principiilor de contabilitate general acceptate;
6. respectă cerințele legislației fiscale și sociale în vigoare.

Cheltuielile sunt considerate ca fiind efectuate atunci când costul a fost facturat, plătit și obiectul acestora a fost livrat (în cazul bunurilor) sau executat (în cazul serviciilor și lucrărilor).

**Cheltuielile indirecte și amortizarea echipamentelor sunt considerate a fi efectuate în momentul la care sunt înregistrate în contabilitatea promotorului de proiect /partenerului.**

Costurile vor fi estimate **realist**. Acestea trebuie să fie **rezonabile** şi conforme cu preţurile practicate pe piaţă.

Pentru toate tipurile de costuri incluse în buget (cu excepția cheltuielilor indirecte, a cheltuielilor finanțate pe bază de bareme standard de costuri unitare sau a sumelor forfetare) se va avea în vedere că fundamentarea cheltuielilor trebuie să aibă la bază documente justificative (dovezi ale prospectării pieței, oferte, contracte similare sau orice alte documente justificative considerate utile).

**Necesitatea cheltuielilor** estimate trebuie să fie justificată din perspectiva activităților ce urmează a fi derulate și a complexității acestora (corelație cheltuieli – activități), respectiv cheltuielile propuse trebuie să fie necesare pentru implementarea inițiativei bilaterale.

|  |
| --- |
| Eligibilitatea costurilor generate de partener respectă aceleași reguli care se aplică costurilor generate de promotorul de proiect, dacă nu se specifică altfel. |

### Achiziții

Legislația națională și a Uniunii Europene privind achizițiile va fi respectată la toate nivelurile de implementare a inițiativelor bilaterale.

Legislația națională aplicabilă promotorilor de proiecte este reprezentată, *inter alia*, de OMFE nr. 1284/2016 *privind aprobarea Procedurii competitive aplicabile solicitanţilor/ beneficiarilor privaţi pentru atribuirea contractelor de furnizare, servicii sau lucrări finanţate din fonduri europene*, cu modificările și completările ulterioare. Totodată, promotorul de proiect are obligația respectării prevederilor art. 8.15 din Regulamentul SEE.

Achizițiile efectuate de partener se vor derula în conformitate cu legislația în vigoare privind achizițiile publice din țara de origine și în conformitate cu prevederile art. 8.15 din Regulamentul SEE.

Stabilirea valorii estimate și, implicit, alegerea modalității de achiziție (achiziție directă sau procedură de atribuire) se realizează prin raportare la **SCOPUL achiziției**, fiind interzisă divizarea achiziției/ achizițiilor care servesc aceluiași scop în achiziții de valoare mai mică, în vederea eludării aplicării unei proceduri concurențiale.

Estimarea valorii în funcție de scopul achiziției influențează numai alegerea tipului de procedură ce urmează a fi aplicată, **nu** și numărul de proceduri ce vor fi inițiate și implicit numărul de contracte ce vor fi încheiate. Altfel spus, pentru realizarea achizițiilor care servesc aceluiași scop, modalitatea de achiziție (achiziție directă sau procedură de atribuire) se va alege în funcție de valoarea cumulată a tuturor achizițiilor indiferent dacă se organizează una sau mai multe proceduri, respectiv dacă se atribuie unul sau mai multe contracte.

|  |
| --- |
| Promotorul de proiect și partenerul acestuia, după caz, poartă întreaga responsabilitate referitoare la corectitudinea și legalitatea planului de achiziții și la realizarea achizițiilor în cadrul inițiativei bilaterale. Existența unor erori în conținutul planului de achiziții (de exemplu, stabilirea eronată a valorii estimate și a modalității de achiziție) nu îl exonerează pe promotorul de proiect de răspundere în cazul încălcării cadrului legal privind achizițiile. |

### Categorii de cheltuieli eligibile

În cadrul prezentului apel de inițiative bilaterale, următoarele categorii de cheltuieli sunt eligibile:

1. **cheltuieli cu personalul** angajat în vederea implementării inițiativei bilaterale (echipa de management și echipa de implementare), reprezentând salariile și contribuțiile sociale aferente și alte costuri legale, cu respectarea următoarelor condiții:

* în cazul promotorului de proiect: sunt eligibile doar cheltuielile care respectă prevederile OMC nr. ......... Cheltuielile efectuate pe bază de costuri reale nu sunt eligibile.
* în cazul partenerului din statul donator: cheltuielile trebuie să corespundă politicii uzuale a partenerului de inițiativă bilaterală cu privire la remunerații.

1. **cheltuieli cu deplasarea personalului** angajat în vederea implementării inițiativei bilaterale (echipa de management și echipa de implementare), cu condiția respectării prevederilor OMFE nr. 348/2018, modificat prin OMIPE nr. 29/2023;
2. **cheltuieli cu deplasarea participanţilor** la evenimente sau alte tipuri de activități specifice cooperării bilaterale, cu condiția respectării prevederilor OMFE nr. 348/2018, modificat prin OMIPE nr. 29/2023;
3. **cheltuieli cu amortizarea activelor corporale și necorporale** (achiziție de active noi) aferente implementării inițiativei bilaterale – numai partea de amortizare corespunzătoare duratei inițiativei bilaterale și ratei reale de utilizare în scopurile inițiativei bilaterale poate fi considerată cheltuială eligibilă;
4. **cheltuieli pentru materiale consumabile și obiecte de inventar** aferente implementării inițiativei bilaterale;
5. **cheltuielile aferente contractelor** încheiate în vederea implementării activităților inițiativei bilaterale, cu condiția respectării regulilor privind achizițiile și a Regulamentului SEE (e.g. cheltuieli pentru consultanţă şi expertiză aferente managementului de inițiativă bilaterală, cheltuieli cu expertiza externalizată necesară implementării inițiativei bilaterale, închiriere spații expoziționale sau de evenimente, închiriere echipamente, servicii de transport al bunurilor și de asigurare a bunurilor transportate etc.);
6. **cheltuieli cu lucrări cu caracter provizoriu**, care nu necesită autorizație de construire, astfel cum sunt definite la capitolul 4 din prezentul Ghid;
7. **cheltuieli generate direct de cerințele contractului de finanțare** (cheltuieli cu servicii de audit pentru partenerul din statul donator[[10]](#footnote-10), cheltuieli de informare și publicitate care rezultă din respectarea obligațiilor de identitate vizuală, precum: cheltuieli pentru elaborarea, prelucrarea și tipărirea materialelor de vizibilitate, cheltuieli pentru creare și mentenanță website/pagină dedicată/ pagină de social media, conform planului de comunicare, cheltuieli pentru organizarea evenimentelor de promovare etc.[[11]](#footnote-11));
8. **cheltuieli indirecte**, reprezentând acele costuri eligibile care nu pot fi identificate de către promotorul de proiect/partener ca fiind direct atribuite inițiativei bilaterale, dar care pot fi identificate şi justificate prin sistemul contabil ca fiind angajate în legătură directă cu costurile directe eligibile atribuite inițiativei bilaterale. Acestea nu pot include costuri eligibile directe. Cheltuielile indirecte se referă la: plata utilităţilor (energie termică, energie electrică, apă, canalizare, salubritate, gaze naturale etc.); telefon, fax, servicii poştale, curierat rapid şi reţele de comunicaţii; plata salariilor pentru personalul administrativ (e.g. femeie de serviciu, paznic) sau servicii administrative, dacă există un contract încheiat (e.g. pază, curățenie); chirie sediu; comisioane bancare aferente contului special al inițiativei bilaterale. Cheltuielile indirecte reprezintă o rată fixă de **maximum 15% din costurile directe eligibile cu personalul** promotorului de proiect sau al partenerului, după caz, implicat în implementarea inițiativei bilaterale;
9. **cheltuieli neprevăzute**, reprezentând costuri care nu au putut fi identificate în momentul planificării inițiativei bilaterale (e.g. schimbare de legislaţie, calamităţi naturale etc.), dar care fac parte din categoriile de cheltuieli eligibile directe. Cheltuielile neprevăzute reprezintă o rată fixă de maximum 2% din valoarea totală a cheltuielilor directe eligibile ale promotorului de proiect.

|  |
| --- |
| **Categoria cheltuielilor neprevăzute nu este acceptată pentru partenerul de inițiativă bilaterală.** |

**Taxa pe valoarea adăugată** este eligibilă numai dacă aceasta nu se poate recupera.

În cadrul bugetului, taxa pe valoarea adăugată va fi reflectată distinct, astfel:

* În situația în care promotorul de proiect/ partenerul nu este plătitor de TVA (nu recuperează TVA), cheltuiala cu TVA nerecuperabilă este eligibilă în cadrul inițiativei bilaterale (se completează în buget coloana TVA eligibilă);
* În cazul în care promotorul de proiect/partenerul poate recupera TVA, aceasta este considerată cheltuială neeligibilă în cadrul inițiativei bilaterale (se completează în buget coloana TVA neeligibilă);
* În cazul în care TVA poate fi dedusă doar parțial, numai partea care nu poate fi recuperată este eligibilă (se completează în buget coloana TVA eligibilă sau neeligibilă, după caz).

În caz de schimbare a statutului de neplătitor de TVA în cursul implementării inițiativei bilaterale, se vor atașa, în mod obligatoriu, *Declarațiile privind privind nedeductibilitatea TVA aferente cheltuielilor efectuate în cadrul inițiativei bilaterale* la rapoartele financiare și se va respecta noua metodă de calcul.

Verificarea categoriilor de cheltuieli eligibile se realizează în etapa de *Evaluare tehnică a inițiativei bilaterale*.

### Cheltuieli neeligibile

Următoarele cheltuieli **nu sunt eligibile**:

* orice cheltuieli efectuate înainte de intrarea în vigoare a contractului de finanţare, pentru activităţile prevăzute în inițiativă bilaterală;
* achiziția de bunuri imobiliare și teren neconstruit;
* achiziția de bunuri culturale mobile;
* achiziția de active corporale și necorporale, cu excepția cheltuielilor cu amortizarea (a se vedea secțiunea 6.4.3 a prezentului Ghid);
* dobânzi aferente datoriilor, cheltuieli aferente serviciului datoriei și penalități de întârziere;
* cheltuieli legate de tranzacțiile financiare și de alte costuri pur financiare, cu excepția comisioanelor aferente conturilor bancare solicitate prin contractul de finanţare;
* provizioane pentru pierderi sau datorii viitoare;
* pierderi rezultate din cursul de schimb valutar;
* TVA recuperabilă;
* costuri care sunt acoperite din alte surse;
* amenzi, penalități și cheltuieli de judecată;
* cheltuieli excesive și imprudente;
* cheltuieli privind realizarea de lucrări pentru care este necesară obținerea autorizației de construire;
* cheltuieli neprevăzute pentru partenerul de inițiativă bilaterală.

Cheltuielile neeligibile vor fi suportate integral de către promotorul de proiect și/sau partener.

## Bugetul inițiativei bilaterale

Bugetul inițiativei bilaterale se întocmește în Lei, conform formatului atașat prezentului Ghid.

Pentru a estima încadrarea în valoarea sprijinului financiar nerambursabil la momentul depunerii inițiativei bilaterale, solicitantul va lua în considerare cursul InforEuro din luna lansării prezentului apel.

Stabilirea cuantumului sprijinului financiar nerambursabil ce va fi acordat se realizează în etapa de contractare.

Bugetul inițiativei bilaterale trebuie să acopere costul total eligibil al inițiativei bilaterale, nu doar sprijinul financiar nerambursabil. Toate costurile vor fi detaliate pe linii/sub-linii de buget, **cu respectarea instrucțiunilor de completare din formatul standard**.

**La întocmirea bugetului se va avea în vedere respectarea pragurilor procentuale menționate în *Instrucțiuni completare buget,*** inclusiv informațiile predefinite (unități de măsură, cantități, procente etc)**.**

# Utilizarea monedei euro

Valoarea totală a contractelor încheiate între Operatorul de Program şi promotorii de proiecte, care fac obiectul sprijinului financiar nerambursabil, se exprimă în Lei și în Euro, calculat la cursul InforEuro prevăzut în contractul de finanțare*.*

# Pregătirea și depunerea dosarului de finanțare

În vederea evaluării inițiativei bilaterale propuse pentru finanțare în cadrul prezentului apel, solicitantul trebuie să pregătească și să depună un dosar de finanțare, în conformitate cu cerințele menționate în prezentul Ghid.

Un solicitant poate depune **un singur** **dosar de finanțare** în cadrul prezentului apel.

În cazul în care solicitantul depune mai mult de un dosar de finanțare, Operatorul de Program va transmite o solicitare de **a opta pentru o singură inițiativă bilaterală**. Dacă solicitantul nu răspunde în termenul precizat de Operatorul de Program în solicitare, toate dosarele de finanțare depuse **vor fi respinse**.

Până la termenul limită de depunere a inițiativelor bilaterale, dacă un solicitant dorește **anularea unei inițiative bilaterale deja depuse**, va transmite o notificare Operatorului de Program în acest sens. Dosarul de finanțare astfel anulat nu va fi cuantificat la numărul maxim de inițiative bilaterale depuse. În acest caz, solicitantul poate depune un nou dosar de finanțare cu respectarea termenului limită de depunere.

## Conținutul dosarului de finanțare

**Dosarul de finanțare cuprinde totalitatea formularelor și documentelor transmise de către un solicitant în vederea obținerii de sprijin financiar nerambursabil, respectiv:**

* + - 1. **Cererea de finanțare** – completată conform cerințelor/ instrucțiunilor din formularul standard, anexă la prezentul Ghid. În vederea evaluării inițiativei bilaterale, este necesară completarea tuturor secțiunilor/ câmpurilor din formularul cererii de finanțare; Îîn cazul în care informațiile solicitate la o rubrică a cererii de finanțare nu sunt aplicabile inițiativei bilaterale, este recomandat ca aceasta să se completeze cu mențiunea „Nu este cazul” sau echivalent;
      2. **Bugetul inițiativei bilaterale** (parte a cererii de finanțare) – completat conform cerințelor/ instrucțiunilor din formularul standard, anexă la prezentul Ghid. Bugetul se depune și în format Excel;
      3. **Fundamentarea costurilor** incluse în bugetul inițiativei bilaterale, care să cuprindă prețurile orientative ce au stat la baza întocmirii bugetului inițiativei bilaterale, cu respectarea următoarelor instrucțiuni:
* pentru justificarea modului de estimare a **cheltuielilor salariale** ale solicitantului (conform OMC .....) nu se vor prezenta informații suplimentare, fundamentarea rezultând din completarea formularului de buget;
* pentru justificarea modului de estimare a cheltuielilor de deplasare conform prevederilor OMFE nr. 348/2018, cu modificările ulterioare, se realizează un tabel asumat de reprezentantul legal al solicitantului/ persoana împuternicită, conform modelului de mai jos, în care vor fi introduse toate pozițiile persoanelor care realizează deplasări introduse în bugetul inițiativei bilaterale:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Poziție în inițiativă bilaterală** | **Traseu** | **Nr. de km aferenți deplasării**  **(pentru deplasările interne)** | **Valoare transport dus-întors cf. Ordin 348/2018**  **(euro)** | **Nr. de zile deplasare** | **Valoare diurnă + cazare cf. Ordin 348/2018**  **(euro)** | **Valoare totală sumă forfetară**  **(euro)** | **Curs de schimb Inforeuro**  **(euro/lei)** | **Valoare totală bugetată**  **(lei)** |
| ........... | ........... | ........... | ........... | ........... | ........... | ........... | ........... | ........... |

* în ceea ce privește **cheltuielile aferente partenerului din Statul Donator,** se va transmite o detaliere a cheltuielilor incluse în capitolul bugetar „Cheltuieli ale partenerului de inițiativă bilaterală”, preferabil sub formă tabelară. Totodată, se va transmite și modalitatea de estimare a cheltuielilor bugetate de către partener;
* Pentru toate celelalte tipuri de costuri, fundamentarea se va realiza prin prezentarea de oferte de preț/ contracte similare anterior derulate, extrase din pagini web sau registre sau oferte de preț de la diverși furnizori/ prestatori pentru servicii, materiale, bunuri, lucrări etc..
  + - 1. **Declarația solicitantului** – formular standard, anexă la prezentul Ghid. Se completează cu datele reprezentantului legal al solicitantului/ persoanei împuternicite, în funcție de semnatarul acesteia, precum și cu informațiile solicitate în formular;
      2. **Extras din Registrul special al asociațiilor și fundațiilor/ Registrul naţional al persoanelor juridice fără scop patrimonial[[12]](#footnote-12)**, care prezintă starea la zi a organizației, din care rezultă îndeplinirea condițiilor de eligibilitate prevăzute la secțiunea 6.1, lit. a – b (pct. i – iv) din prezentul Ghid, sau dovada solicitării de eliberare a documentului, transmisă instituțiilor abilitate (e.g. Ministerul Justiției) – pentru solicitant. În cazul în care se depune dovada solicitării, solicitantul va depune, suplimentar, următoarele documente de înființare/statutare, la zi: certificatul de înscriere a persoanei juridice fără scop patrimonial (eliberat de judecătorie la momentul dobândirii personalității juridice), statutul și actul constitutiv[[13]](#footnote-13). Extrasul din Registru se va depune în etapa de contractare;
      3. **Certificatul de înregistrare fiscală** – pentru solicitant;
      4. **Declarația partenerului** – formular standard, anexă la prezentul Ghid. Se completează cu datele reprezentantului legal al partenerului/ persoanei împuternicite, în funcție de semnatarul acesteia, precum și cu informațiile solicitate în formular;
      5. **Documentul/-ele** de înființare/ înregistrare/ funcționare (conform legislației aplicabile în țara de proveniență), în varianta actualizată/ consolidată la zi, din care rezultă îndeplinirea condițiilor de eligibilitate prevăzute la secțiunea 6.2.1, lit. a – c din prezentul Ghid – pentru partener;
      6. **Acordul de parteneriat** – completat conform cerințelor/ instrucțiunilor din formularul standard, anexă la prezentul Ghid;
      7. **Raport Google analytics pentru anul 2023** (cu evidențierea clară a denumirii website-ului solicitantului și a perioadei interogate, respectiv 1 ianuarie – 31 decembrie 2023), dacă este cazul.

**În cazul în care documentele depuse nu conțin suficiente informații sau informațiile existente sunt neclare sau contradictorii, în procesul de evaluare, de selecție și/sau de contractare pot fi solicitate documente suplimentare (de exemplu, documentele statutare).**

Documentele emise în altă limbă decât limba română sau limba engleză vor fi însoțite de traducerea simplă în limba română sau în limba engleză. Certificarea faptului că traducerea este completă și prin traducere nu s-a modificat conţinutul textului iniţial şi/ sau schimbat sensul/ înțelesul anumitor cuvinte sau fraze se realizează prin aplicarea semnăturii ologarfe sau digitale a reprezentantului legal al solicitantului/ persoanei împuternicite.

Documentele trebuie să fie semnate digital, cu semnătură electronică calificată, sau olograf de reprezentantul legal al solicitantului sau al partenerului, după caz, sau de persoana împuternicită. În cazul în care documentele sunt semnate olograf, acestea se depun scanate.

În cazul documentelor semnate electronic, semnatarul/ semnatarii se va/ vor asigura că semnătura digitală calificată aplicată pe document este vizibilă.

În cazul Acordului de parteneriat, ambele părți vor semna documentul în aceeași formă (olograf sau cu semnătură digitală calificată), nefiind acceptată o combinație de semnături electronice și olografe pe același document.

## Data limită și modalitatea de depunere a dosarelor de finanțare

Dosarele de finanțare se transmit prin e-mail, la adresa: [bilaterale@ro-cultura.ro](mailto:bilaterale@ro-cultura.ro).

E-mail-ul va conține cel puțin următoarele informații:

1. La titlu/ subiect se va introduce textul: *Dosar de finanțare Apel de inițiative bilaterale artă contemporană - [denumirea solicitantului/acronimul]*;
2. În corpul e-mail-ului se vor menționa titlul inițiativei bilaterale și documentele atașate.

Este recomandat ca e-mail-ul să fie transmis cu confirmare de transmitere.

Data limită de transmitere a dosarelor de finanțare este **15 iulie 2024, ora 23:59, București (GMT+2)**.

|  |
| --- |
| Inițiativele bilaterale depuse după expirarea termenului limită vor fi respinse. |

# Evaluare și selecție

Toate inițiativele bilaterale depuse vor fi supuse unui proces de evaluare.

**Procesul de evaluare şi selecţie a inițiativelor bilaterale se va derula în 3 etape:**

1. **Verificarea conformităţii administrative și a eligibilităţii;**
2. **Evaluarea tehnică;**
3. **Procedura de selecție a inițiativelor bilaterale de către Comitetul de Selecție.**

|  |
| --- |
| Toate persoanele implicate în procesul de evaluare vor respecta cu strictețe principiile confidențialității, obiectivității, transparenței și concurenței loiale. |

**Comunicările** legate de procesul de evaluare și selecție se vor realiza **în scris**. Solicitanții vor fi informați cu privire la rezultatul fiecărei etape a procesului de evaluare prin intermediul unor notificări. Solicitanții vor informa partenerii de inițiativă bilaterală cu privire la derularea/ rezultatul procesului de evaluare și selecție.

**Procesul de evaluare și selecție este confidențial.** Persoanele implicate în evaluarea și selecția inițiativelor bilaterale (personalul Operatorului de Program, membrii Comitetului de Selecție, observatorii etc.) nu au dreptul de a face publice informații privind evaluarea/ selecția inițiativelor bilaterale pe parcursul procesului.

|  |
| --- |
| Orice încercare a unui solicitant sau partener de a influența procesul de evaluare și selecție sub orice formă (de exemplu, contactarea unui evaluator, a unui membru al Comitetului de Selecție etc.) conduce la respingerea inițiativei bilaterale și excluderea de la finanțare. |

|  |
| --- |
| Operatorul de Program își rezervă dreptul de a consulta registrele/ bazele de date publice în vederea verificării realității informațiilor asumate de solicitant/ partener în cererea de finanțare, declarația solicitantului/ partenerului și/sau în alte documente depuse. |

## Verificarea conformităţii administrative și a eligibilităţii

Toate inițiativele bilaterale depuse cu respectarea termenului limită prevăzut la secțiunea 8.2 din prezentul Ghid intră în etapa de verificare a conformităţii administrative şi a eligibilităţii.

Operatorul de Program verifică în această etapă respectarea condiţiilor şi cerinţelor prevăzute în prezentul Ghid, conform **Grilei de verificare a conformităţii administrative și a eligibilităţii** - anexă la prezentul Ghid.

În cazul în care documentele prezentate de solicitant conțin erori materiale, informații neclare sau contradictorii sau a fost omisă încărcarea tuturor documentelor de un anumit tip (spre exemplu, o ofertă de preț pentru unul din costurile prevăzute în buget), pot fi solicitate **clarificări**.

|  |
| --- |
| Nu pot fi solicitate clarificări, inițiativa bilaterală fiind respinsă, în oricare dintre următoarele situații:   * lipsește oricare dintre documentele prevăzute la secțiunea 8.1, cu excepția celor menționate la pct. 3, 5, 8 și 10. Documentele lipsite de conținut relevant sunt considerate ca fiind lipsă (de exemplu, cerere de finanțare necompletată, buget necompletat etc.); * în secțiunea C.2.3 a Cererii de finanțare nu sunt introduse informații cu privire la valorile țintă ale indicatorilor menționați la secțiunea 6.3.1 din prezentul Ghid; * în secțiunea C.3.1 a Cererii de finanțare nu este introdusă nicio activitate eligibilă, cu excepția activității privind managementul inițiativei bilaterale (a se vedea secțiunea 6.3.2 din prezentul Ghid). |

**Termenul de răspuns la solicitările de clarificări este de maximum 3 zile lucrătoare**. Răspunsul solicitantului va fi transmis pe email la adresa bilaterale@ro-cultura.ro.

În cazuri temeinic justificate, Operatorul de Program poate aproba prelungirea termenului de răspuns. Operatorul de Program are prerogativa exclusivă de a aprecia temeinicia motivului invocat, decizia acestuia nefiind supusă contestației.

**Dacă răspunsul la solicitarea de clarificări nu este transmis în termenul indicat în solicitarea de clarificări sau în termenul prelungit, după caz, verificarea conformității administrative și a eligibilității va fi finalizată în baza documentelor și informațiilor existente.**

**Dacă răspunsul la solicitarea de clarificări este incomplet, neconcludent sau altele asemenea, Operatorul de Program poate transmite o nouă solicitare de clarificări.**

|  |
| --- |
| Solicitantul poartă întreaga răspundere pentru asigurarea condițiilor tehnice necesare pentru primirea și transmiterea răspunsurilor la solicitările de clarificări. Pentru respectarea termenelor de răspuns, solicitantul se va asigura că furnizează date de contact corecte și funcționale în rubrica dedicată din cererea de finanțare și va verifica periodic adresa de email. Orice modificare a datelor de contact va fi comunicată Operatorului de Program în timp util. |

**Pentru a fi admisă, după etapa de clarificări (dacă este cazul), inițiativa bilaterală trebuie să îndeplinească toate criteriile de conformitate administrativă și de eligibilitate prevăzute în prezentul Ghid și reflectate în grila de verificare a conformităţii administrative și a eligibilităţii, cu excepția acelor criterii care nu sunt aplicabile. În caz contrar, inițiativa bilaterală este respinsă ca fiind neconformă sau neeligibilă, după caz.**

După finalizarea evaluării, Operatorul de Program va transmite o *Notificare privind rezultatul verificării administrative și a eligibilității.*

## Evaluarea tehnică a inițiativelor bilaterale

După etapa de verificare administrativă și a eligibilității, inițiativele bilaterale conforme din punct de vedere administrativ și al eligibilității vor fi evaluate tehnic, fiindu-le acordate un punctaj, conform **Grilei de evaluare tehnică** – anexă la prezentul Ghid.

Dosarele de finanțare vor fi evaluate exclusiv în baza informațiilor furnizate de solicitant în cererea de finanțare și documentele atașate și a eventualelor clarificări furnizate.

Evaluatorii pot solicita **clarificări** cu privire la conținutul cererii de finanțare (inclusiv privind bugetul inițiativei bilaterale) sau al documentelor anexate, în situația în care documentele nu conțin suficiente informații sau informațiile existente sunt neclare sau contradictorii. **În această etapă nu se vor efectua modificări în formularul cererii de finanțare**, ci se va formula un răspuns edificator la solicitarea de clarificări.

**Termenul de răspuns la solicitările de clarificări este de maximum 3 zile lucrătoare.** Răspunsul solicitantului va fi transmis pe email la adresa bilaterale@ro-cultura.ro.

În cazuri temeinic justificate, Operatorul de Program poate aproba prelungirea termenului de răspuns. Operatorul de Program are prerogativa exclusivă de a aprecia temeinicia motivului invocat, decizia acestuia nefiind supusă contestației.

**Dacă răspunsul la solicitarea de clarificări este incomplet sau nu este transmis în termenul indicat în solicitarea de clarificări, sau în termenul prelungit, după caz, evaluatorii vor acorda punctaj pe baza informațiilor existente.**

|  |
| --- |
| Clarificările furnizate nu pot avea ca efect/ scop obținerea unui punctaj superior prin îmbunătățirea conținutului cererii de finanțare pe parcursul procesului de evaluare. Răspunsul furnizat de solicitant are rolul de a clarifica, explica conținutul cererii de finanțare. Orice informație suplimentară furnizată de solicitant, care îmbunătățește conținutul cererii de finanțare, nu poate fi luată în considerare de evaluatori la stabilirea punctajului. |

În situația în care, în urma evaluării inițiativei bilaterale (incluzând analiza clarificărilor, dacă este cazul), evaluatorii constată că:

* raportat la activitățile și/sau bugetul inițiativei bilaterale, nu sunt create premise favorabile pentru respectarea valorilor țintă minime stabilite pentru atingerea indicatorilor obligatorii, indiferent de valorile declarate de solicitant în cererea de finanțare, vor propune ca inițiativa bilaterală să fie declarată neeligibilă;
* activitățile propuse nu sunt realiste și/sau necesare pentru obținerea rezultatelor inițiativei bilaterale, vor propune fie excluderea acestora de la finanțare, cu reducerea corespunzătoare a costurilor aferente, fie declararea inițiativei bilaterale ca neeligibilă, în situația în care excluderea activităților propuse afectează natura inițiativei bilaterale și face imposibilă atingerea rezultatelor obligatorii;
* activitățile propuse nu sunt eligibile, vor propune fie excluderea acestora de la finanțare, cu reducerea corespunzătoare a costurilor aferente, fie declararea inițiativei bilaterale ca neeligibil, în situația în care excluderea activităților neeligibile propuse afectează natura inițiativei bilaterale și face imposibilă atingerea obiectivelor/rezultatelor;
* costurile incluse în buget nu se încadrează în categoriile de cheltuieli eligible/pragurile maxim admise, nu sunt necesare pentru atingerea obiectivelor inițiativei bilaterale și realizarea rezultatelor așteptate și direct legate de implementarea activităților inițiativei bilaterale sau nu respectă cerințele unei bune gestiuni financiare, bazate pe aplicarea principiilor economicității, eficacității și eficienței, vor propune fie reducerea, fie eliminarea acestora din bugetul inițiativei bilaterale, după caz;
* bugetul inițiativei bilaterale conține erori de calcul sau erori materiale (de exemplu, completarea necorespunzătoare a coloanei de TVA, introducerea eronată a unei cheltuieli în secțiunea dedicată cheltuielilor neeligibile sau în categoriile de cheltuieli eligibile etc.), vor propune rectificarea erorilor.

În cazul în care evaluatorii propun ca inițiativa bilaterală să fie declarată neeligibilă, punctajul acordat va fi 0.

|  |
| --- |
| În cazul în care, pe parcursul evaluării tehnice, sunt identificate elemente care conduc la neeligibilitatea solicitantului sau a partenerului, care nu au fost identificate în etapa precedentă de evaluare, inițiativa bilaterală va primi punctaj 0 la toate criteriile de verificare și va fi respinsă. |

**Inițiativele bilaterale care obțin un punctaj total mai mare sau egal cu 35 de puncte vor fi incluse într-un clasament provizoriu, care va sta la baza deciziei luate de Comitetul de Selecție[[14]](#footnote-14).** Inițiativele bilateralele care obțin același punctaj vor fi departajate în funcție de punctajul obținut la următoarele criterii din Grilă, în următoarea **ordine:**

1. Solicitantul are vizibilitate în domeniul său de activitate în anul 2023.
2. Inițiativa bilaterală include implementarea unei activități de artă contemporană realizată în co-producție de către entități din România și Statele Donatoare.
3. Solicitantul a implementat cel puțin un proiect în parteneriat cu o entitate din statele donatoare în ultimii 5 ani în raport cu data lansării apelului.
4. Solicitantul are capacitatea financiară pentru asigurarea implementării proiectului (inclusiv suportarea cheltuielilor neeligibile, dacă este cazul).
5. Solicitantul a implementat cel puțin un proiect finanțat din fonduri externe nerambursabile în ultimii 5 ani în raport cu data lansării apelului.
6. Activitățile propuse sunt realiste și/sau necesare pentru obținerea rezultatelor inițiativei bilaterale.
7. Activitățile propuse sunt eligibile.
8. Costurile incluse în buget se încadrează în categoriile de cheltuieli eligible/pragurile maxim admise, sunt necesare pentru atingerea obiectivelor inițiativei bilaterale și realizarea rezultatelor așteptate și direct legate de implementarea activităților inițiativei bilaterale și respectă cerințele unei bune gestiuni financiare, bazate pe aplicarea principiilor economicității, eficacității și eficienței.
9. Bugetul inițiativei bilaterale este întocmit fără erori de calcul sau erori materiale (de exemplu, completarea necorespunzătoare a coloanei de TVA, introducerea eronată a unei cheltuieli în secțiunea dedicată cheltuielilor neeligibile sau în categoriile de cheltuieli eligibile etc.).

După epuizarea criteriilor de departajare menționate mai sus, departajarea se va face în funcție de data și ora transmiterii inițiativei bilaterale.

După finalizarea evaluării se va transmite o *Notificare privind rezultatul evaluării tehnice*, ce poate fi contestată conform secțiunii 11 a prezentului Ghid. **Punctajul obținut poate fi contestat doar în această etapă.**

**Clasamentul provizoriu se va publica pe site-ul Programului.**

## Procedura de selecție a inițiativelor bilaterale de către Comitetul de Selecție

Comitetul de Selecție este constituit la nivelul Operatorului de Program dintr-un număr impar de persoane care dețin expertiză relevantă pentru prezentul apel de inițiative bilaterale.

Comitetul de Selecție poate decide să aprobe o inițiativă bilaterală condiționat. Condiționalitățile pot avea în vedere diminuarea bugetului inițiativei bilaterale, obținerea unor clarificări privind anumite elemente ale cererii de finanțare, concordanța între obiectivele, rezultatele și indicatorii inițiativei bilaterale etc. Condiționalitățile trebuie îndeplinite fie la momentul contractării inițiativei bilaterale, fie la un termen stabilit de Comitetul de Selecție.

Comitetul de Selecție poate, în cazuri justificate, să modifice clasamentul (de exemplu, dar fără a se limita la, necesitatea asigurării unei distribuiri geografice echitabile a fondurilor nerambursabile, identificarea unui caz de dublă finanțare, existența unor inițiative bilaterale identice depuse de solicitanți diferiți, etc.).

Pe baza deciziei Comitetului de Selecție se stabilește clasamentul final, constând în lista inițiativelor bilateralelor selectate pentru finanțare și lista de rezervă.

Sprijinul financiar nerambursabil va fi acordat inițiativelor bilaterale depuse în baza clasamentului final, în limita bugetului alocat apelului.

Inițiativele bilaterale care vor fi incluse în lista de rezervă vor putea primi finanțare în cazul suplimentării fondurilor sau, după caz, în limita fondurilor disponibilizate, dacă solicitanții care au fost selectați anterior pentru acordarea finanțării nu îndeplinesc criteriile/ condițiile/ recomandările pentru acordarea finanțării, renunță sau sunt excluși de la finanțare în procesul de pre-contractare sau contractare.

|  |
| --- |
| Includerea unei inițiative bilaterale pe lista de rezervă nu constituie o garanție pentru semnarea contractului de finanțare la o dată ulterioară. |

# Contractarea

Toți solicitanții ale căror cereri de finanțare au fost selectate pentru acordarea sprijinului financiar nerambursabil vor primi o notificare prin care:

* vor fi informați că au fost selectați provizoriu,
* le vor fi comunicate recomandările sau condiționalitățile formulate de evaluatori/ Comitetul de Selecție,
* li se va solicita transmiterea următoarelor documente, în vederea semnării contractului de finanțare:
* **Cererea de finanțare** modificată conform recomandărilor sau condiționalităților comunicate de Operatorul de Program, dacă este cazul;
* **Bugetul inițiativei bilaterale** modificat conform recomandărilor sau condiționalităților formulate de evaluatori/ Comitetul de Selecție, dacă este cazul;
* **Acordul de parteneriat** modificat conform recomandărilor sau condiționalităților comunicate de Operatorul de Program, dacă este cazul;
* **Documentul de numire/ desemnare a reprezentantului legal** al solicitantului, dacă acesta nu rezultă din documentul/-ele de înființare/ înregistrare/ funcționare;
* Dacă este cazul, **actul de împuternicire** a unei alte persoane decât reprezentantul legal al solicitantului (mandat de reprezentare) să îndeplinească toate formalitățile necesare încheierii contractului de finanțare;
* *[În cazul în care reprezentantul legal al solicitantului nu are competența conferită de lege sau de documentul statutar de a încheia acte juridice în numele și pe seama persoanei juridice]*: **Decizia organului de administrare al solicitantului** (de exemplu, Consiliul Director, Consiliul de Administrație etc.) privind aprobarea încheierii contractului de finanțare de către reprezentantul legal/ persoana împuternicită;
* **Declarație pe proprie răspundere că nu au intervenit modificări de la data depunerii dosarului inițiativei bilaterale** *sau* **Extras din Registrul special al asociațiilor și fundațiilor/ Registrul naţional al persoanelor juridice fără scop patrimonial** care prezintă starea la zi a organizației, dacă în dosarul de finanțare a fost depusă doar dovada solicitării eliberării extrasului din Registru sau dacă au intervenit modificări ale situației existente la momentul depunerii dosarului de finanțare;
* **Documentul de numire/ desemnare a reprezentantului legal** al partenerului, dacă acesta nu rezultă din documentul/-ele de înființare/ înregistrare/ funcționare;
* Dacă este cazul, **actul de împuternicire** a unei alte persoane decât reprezentantul legal al partenerului (mandat de reprezentare) să îndeplinească toate formalitățile necesare încheierii acordului de parteneriat;
* **Certificatul care atestă lipsa datoriilor restante** **la bugetul de stat** emis de autoritatea competentă și, dacă este cazul, graficul de reeşalonare a datoriilor către bugetul de stat, în termen de valabilitate, **pentru solicitant și partener**;
* **Certificatul care atestă lipsa datoriilor restante** **la bugetul local**, emis de autoritatea competentă (e.g., primăria/ primăriile pe raza căreia/ cărora îşi are sediul social și punctele de lucru) și, dacă este cazul, graficul de reeşalonare a datoriilor către bugetul local, în termen de valabilitate, **pentru solicitant și partener**;
* **Certificatul de înregistrare în scopuri de TVA** (dacă este cazul), **pentru solicitant și partener**;
* **Fişa de identificare financiară/ adresa băncii/ extras de cont/ document echivalent** din care rezultă conturile dedicate inițiativei bilaterale;
* **Hotărârea de aprobare a inițiativei bilaterale și a cheltuielilor legate de inițiativa bilaterală** emisă de organul competent, cuprinzând valoarea totală a inițiativei bilaterale și aprobarea tuturor cheltuielilor legate de inițiativa bilaterală (cheltuieli neeligibile, cheltuieli conexe etc.);
* **Alte documente** considerate necesare de Operatorul de Program.

Documentele vor fi semnate conform cerințelor de la secțiunea 8.1 a prezentului Ghid.

Documentele emise în altă limbă decât limba română sau limba engleză vor fi însoțite de traducerea simplă în limba română sau în limba engleză. Certificarea faptului că traducerea este completă și prin traducere nu s-a modificat conţinutul textului iniţial şi/ sau schimbat sensul/ înțelesul anumitor cuvinte sau fraze se realizează prin aplicarea semnăturii ologarfe sau digitale a reprezentantului legal al solicitantului/ persoanei împuternicite.

**Dacă este cazul, Operatorul de Program poate solicita și alte documente necesare semnării contractului de finanțare.**

|  |
| --- |
| Operatorul de Program își rezervă dreptul de a consulta registrele/ bazele de date publice în vederea verificării realității informațiilor asumate de solicitant/ partener în documentele depuse. |

**Termenul de transmitere** a documentelor solicitate în procesul de contractare este de maximum **10 zile calendaristice.** Răspunsul solicitantului va fi transmis la adresa de email bilaterale@ro-cultura.ro.

În cazuri temeinic justificate, Operatorul de Program poate aproba prelungirea termenului de răspuns**.** Operatorul de Program are prerogativa exclusivă de a aprecia temeinicia motivului invocat, decizia acestuia nefiind supusă contestației.

Operatorul de Program poate solicita clarificări.

|  |
| --- |
| Dacă solicitantul nu răspunde în termenul comunicat/ prelungit de Operatorul de Program sau refuză modificările solicitate privind cererea de finanțare, precum și atunci când justificările solicitantului nu sunt acceptate de Operatorul de Program, inițiativa bilaterală poate fi exclusă de la finanțare.  Solicitantul nu va primi sprijin financiar nerambursabil dacă în dosarul de finanţare prezintă informaţii care nu corespund cu documentele suport depuse în procesul de contractare, inclusiv din perspectiva îndeplinirii criteriilor de eligibilitate. |

Orice decizie a Operatorului de Program de a exclude o inițiativă bilaterală de la finanțare, luată ulterior deciziei de aprobare a Comitetului de Selecție, va fi comunicată solicitantului afectat și poate fi contestată conform capitolului 11 din prezentul Ghid.

În cazul îndeplinirii condițiilor pentru acordarea sprijinului financiar nerambursabil, reflectate în **Lista de verificare în etapa de contractare** – anexă la prezentul Ghid, Operatorul de Program va proceda la transmiterea **contractului de finanțare**, în vederea semnării de către solicitant.

Contractul de finanțare se semnează în 2 exemplare originale.

Contractul de finanțare în formatul transmis de Operatorul de Program către promotorul de proiect în vederea semnării este obligatoriu, acesta neputând propune modificări, cu excepția datelor de identificare ale promotorului de proiect și/sau erorilor materiale.

Operatorul de Program recomandă citirea cu atenţie a contractului de finanţare înaintea semnării acestuia, întrucât acesta conține toate condiţiile în care se acordă sprijinul financiar nerambursabil, iar semnarea acestuia reprezintă angajamentul de implementare pe proprie răspundere a inițiativei bilaterale din partea solicitantului și pentru realizarea obiectivelor și rezultatelor stabilite în cererea de finanțare.

|  |
| --- |
| În situația în care în această etapă, inclusiv la momentul redactării contractului de finanțare, se constată că suma solicitată cu titlu de sprijin financiar nerambursabil depășește pragul de 125.000,00 Euro, raportat la cursul InforEuro din luna semnării contractului de finanțare, Operatorul de Program va solicita promotorului de inițiativă bilaterală revizuirea cererii de finanțare în sensul transferării diferenței în categoria cheltuielilor neeligibile, în bugetul inițiativei bilaterale, anterior semnării contractului de finanțare. |

**Atenție!** În cazul în care suma rezultată din conversia lei-euro nu reprezintă un număr întreg, rotunjirea se face la două zecimale astfel: dacă a treia zecimală este mai mare sau egală cu 5, rotunjirea celei de-a doua zecimale se face în plus (ex. 0,455 devine 0,46), iar dacă a treia zecimală este mai mică de 5, rotunjirea se face în minus, respectiv cea de-a doua zecimală rămâne neschimbată (ex. 0,454 devine 0,45).

|  |
| --- |
| Operatorul de Program poate decide semnarea contractului cu una sau mai multe condiții (e.g. transmiterea unor documente, precum Acordul de parteneriat revizuit, operarea unor modificări necesare în cererea de finanțare/ bugetul inițiativei bilaterale de către promotorul de proiect etc. într-un termen dat), dacă circumstanțele o impun. |

# Procedura de depunere și soluționare a contestațiilor

Solicitantul care se consideră nedreptățit de rezultatele procesului de evaluare şi selecție și/sau prin decizia OP de a-l exclude de la finanțare adoptată în procesul de contractare, poate formula în scris contestație.

Solicitanții pot depune o singură contestație per etapă, respectiv:

* Verificarea conformităţii administrative și a eligibilităţii;
* Evaluarea tehnică a inițiativelor bilaterale;
* Procedura de selecție a inițiativelor bilaterale de către Comitetul de Selecție;
* Contractare.

Solicitanții ale căror dosare de finanțare nu au fost incluse în lista inițiativelor bilaterale selectate pentru finanțare în urma aprobării Comitetului de Selecție pot depune contestații, doar dacă decizia Comitetului de Selecție are drept consecință excluderea inițiativei bilaterale de la finanțare.

Contestaţiile se depun pe adresa de email bilaterale@ro-cultura.ro în termen de **5 zile calendaristice** de la data comunicării rezultatului evaluării, respectiv a deciziei de excludere de la finanțare.

Contestațiile depuse după termenul menționat vor fi respinse.

Termenul se calculează pe zile libere, prima și ultima zi nefiind luate în calcul. Termenul se va împlini la ora 24:00 a ultimei zile. Dacă ultima zi a termenului cade într-o zi nelucrătoare, termenul se prelungeşte până în prima zi lucrătoare care urmează.

**Contestaţia se formulează în scris şi cuprinde**:

1. datele de identificare ale solicitantului (contestatarului),
2. titlul inițiativei bilaterale,
3. obiectul contestaţiei,
4. motivele de fapt şi de drept,
5. mandatul special pentru împuternicit, dacă este cazul.

Pentru a fi valabilă, contestația trebuie să fie semnată digital, cu semnătură electronică calificată, sau olograf de reprezentantul legal al solicitantului/ persoana împuternicită.

Nu se analizează contestațiile depuse de alte persoane decât reprezentantul legal și/sau persoana împuternicită. Contestațiile transmise de alte persoane fizice sau juridice, inclusiv partener, nu vor fi analizate și vor fi respinse.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare va fi respinsă ca nemotivată.

Contestatarul **nu poate să depună documente noi în susţinerea cauzei** și **nu poate să modifice conținutul dosarului de finanțare**.

Operatorul de program va proceda la verificarea condițiilor de formă anterior menționate. Dacă acestea nu sunt îndeplinite, nu se continuă analiza pe fond, contestația fiind respinsă.

Operatorul de Program se va pronunța prin decizie motivată cu privire la admiterea, în tot sau în parte, a contestației sau la respingerea ei, în termen de 30 de zile de la data înregistrării contestației. Decizia Operatorului de Program privind soluţionarea contestaţiei este definitivă în sistemul căilor administrative de atac.

|  |
| --- |
| Decizia privind soluţionarea contestaţiilor este finală, iar contestatarul nu mai poate înainta o nouă contestație referitoare la aceeași etapă. |

Deciziile pronunțate în soluționarea contestațiilor pot fi atacate de către contestatar la instanța judecătorească de contencios administrativ competentă, în conformitate cu prevederile Legii [nr.](https://lege5.ro/App/Document/gu3dsojy/legea-contenciosului-administrativ-nr-554-2004?d=2020-02-05%22) [554/2004](https://lege5.ro/App/Document/gu3dsojy/legea-contenciosului-administrativ-nr-554-2004?d=2020-02-05%22) a contenciosului administrativ, cu modificările și completările ulterioare.

Contestaţia poate fi retrasă de contestatar până la soluţionarea acesteia, prin solicitare scrisă, cu pierderea dreptului de a înainta o nouă contestaţie.

**După soluționarea contestațiilor, lista inițiativelor bilaterale se va actualiza cu acele inițiative bilaterale pentru care s-a luat o decizie favorabilă.**

# Durata estimată a procesului de evaluare și selecție, pre-contractare și semnare a contractelor de finanțare

|  |  |
| --- | --- |
| **Etapă** | **Durată estimată[[15]](#footnote-15)** |
| Depunerea dosarelor de finanțare | 2 luni |
| Evaluarea și selecția inițiativelor bilaterale, inclusiv contestații | 3 luni |

# Prevederi referitoare la plăți

Sprijinul financiar nerambursabil se acordă astfel:

1. avans de maximum 70% la semnarea contractului de finanțare;
2. plata soldului final în cuantum de 30%, după aprobarea raportului final însoțit de documente justificative.

În vederea gestionării sprijinului financiar nerambursabil, promotorul de proiect are obligația de a deschide un cont special pentru inițiativa bilaterală la bănci comerciale, în condițiile stabilite prin OUG nr. 34/2017 şi normele sale de aplicare.

Operatorul de Program transferă sumele reprezentând sprijin financiar nerambursabil în contul promotorului de proiect, în calitate de lider de proiect. Promotorul de proiect efectuează transferul către partener în **euro**, conform acordului de parteneriat, cu respectarea termenelor și condițiilor prevăzute în OUG nr. 34/2017 și Normele sale de aplicare.

Plata aferentă raportului final se va efectua în urma verificării eligibilității cheltuielilor declarate și a atingerii rezultatelor planificate.

# Implementare

Promotorul de proiect va asigura, împreună cu partenerul, implementarea inițiativei bilaterale în condițiile stabilite prin contractul de finanțare, cererea de finanțare (anexă la acesta) și acordul de parteneriat, precum și prin orice alte instrucțiuni/ comunicări emise de Operatorul de Program.

Promotorul de proiect și partenerul au obligația de a respecta cadrul legal aplicabil MFSEE 2014-2021, precum și legislația europeană și națională aplicabilă în toate fazele de implementare ale inițiativei bilaterale, inclusiv, dar fără a se limita la aceasta, legislația privind mediul, achizițiile publice și domeniul de activitate al promotorului de proiect/ partenerului de inițiativă bilaterală.

Monitorizarea şi controlul privind implementarea inițiativei bilaterale sunt realizate de Operatorul de Program, precum și de alte structuri cu atribuţii de control/ verificare/ audit.

# Raportare

**Raportul final** va conține informații referitoare la îndeplinirea obiectivelor inițiativei bilaterale și atingerea rezultatelor planificate.

Raportul final va fi însoțit de **documente/ dovezi** care să justifice realitatea, legalitatea și regularitatea cheltuielilor efectuate (de exemplu, facturi însoțite de documente de plată, procese verbale de recepție sau alte documente contabile justificative cu valoare probatorie egală etc.), precum și realitatea activităților raportate și gradul de realizare a rezultatelor/obiectivelor asumate. Realizarea activităților aferente inițiativei bilaterale trebuie să fie documentată foto și/sau video.

În cazul acțiunilor/activităților desfășurate online, promotorul de proiect/partenerul trebuie să furnizeze atât înregistrarea video integrală a acțiunii/ activității, cât și capturi de ecran (*print screens*) cu lista participanților.

În particular, în cazul **cheltuielilor cu personalul** **promotorului de proiect**, angajat în vederea implementării inițiativei bilaterale (echipa de management și echipa de implementare), se aplică prevederile OMC nr. ......... – secțiunea referitoarea la regulile aplicabile în cadrul acțiunilor de raportare și verificare a costurilor cu personalul finanțate pe bază de bareme standard de costuri unitare.

În particular, în cazul **cheltuieli cu deplasarea personalului** **promotorului de proiect**, angajat în vederea implementării inițiativei bilaterale (echipa de management și echipa de implementare), și a **participanţilor** la evenimente sau alte tipuri de activități specifice cooperării bilaterale, se aplică prevederile OMFE nr. 348/2018, modificat prin OMIPE nr. 29/2023.

Prin excepție, în cazul **cheltuielilor indirecte**, nu este necesară depunerea de documente justificative. Cu toate acestea, Operatorul de Program sau alte entități cu atribuții de verificare și control au dreptul de a solicita documente justificative privind stabilirea și utilizarea cheltuielilor indirecte, ori de câte ori vor aprecia ca fiind necesar (de exemplu, pentru a verifica dacă aceste cheltuieli sunt efectuate în legătură directă cu costurile directe eligibile atribuite inițiativei bilaterale sau dacă conțin costuri eligibile directe).

**Justificarea cheltuielilor partenerului din Statele Donatoare** va fi realizată **exclusiv** în baza **raportului de audit** întocmit în conformitate cu prevederile **art. 8.12.4 din Regulament**, după cum urmează:

* un raport întocmit de către un auditor independent, calificat pentru a efectua audituri statutare ale documentelor contabile, care certifică faptul că cheltuielile solicitate sunt efectuate în conformitate cu Regulamentul, legislația națională și practicile de contabilitate naționale relevante; **SAU**
* un raport emis de un funcționar public competent și independent, recunoscut de autoritățile naționale relevante ca având capacitatea de control financiar și bugetar asupra entității care a efectuat cheltuielile și care nu a fost implicat în realizarea situațiilor financiare, care certifică faptul că costurile solicitate au fost efectuate conform Regulamentului, legislației naționale și practicilor contabile naționale relevante.

**Formatul standard de raport de audit pentru partener constituie anexă la prezentul Ghid.**

**Întârzierea depunerii raportului final cu mai mult de 30 de zile poate conduce la recuperarea integrală a finanțării.**

Promotorii de proiecte au obligaţia arhivării şi păstrării în bune condiţii a tuturor documentelor aferente inițiativei bilaterale și să permită accesul neîngrădit al autorităților naționale și internaționale cu atribuții de verificare, control și audit, al Operatorului de Program, al Comitetului Mecanismului Financiar, Oficiului Mecanismului Financiar, Consiliului de auditori al AELS, Punctului Național de Contact, Autorității de Audit, Autorității pentru Nereguli, în limitele competențelor care le revin, în cazul în care acestea efectuează verificări/controale/audit la sediul promotorului de proiect.

Promotorii de proiecte au obligaţia de a arhiva și păstra în bune condiții toate documentele aferente inițiativei bilaterale, inclusiv documentele aferente auditurilor și verificărilor efectuate, sub formă de documente originale, în cazul documentelor proprii, sau în versiuni certificate ca fiind conforme cu originalul, pe suporturi de date general acceptate, în cazul documentelor provenind de la partenerul de inițiativă bilaterală.

Partenerii au obligaţia de a arhiva și păstra în bune condiții toate documentele aferente inițiativei bilaterale, inclusiv documentele aferente auditurilor și verificărilor efectuate, sub formă de documente originale.

Perioada de păstrare a documentelor este de trei ani de la data aprobării Raportului strategic final de către Comitetul Mecanismului Financiar SEE.

# Monitorizare și verificare

Procesul de monitorizare presupune urmărirea implementării inițiativei bilaterale de către Operatorul de Program pentru a se asigura că procedurile stabilite sunt respectate, a verifica progresul înregistrat în vederea obținerii rezultatelor stabilite și a identifica la timp eventualele probleme, în vederea adoptării de măsuri corective.

Procesul de verificare urmărește aspectele adminsitrative, financiare, tehnice și fizice ale inițiativelor bilaterale, constând în verificări administrative cu privire la activitățile implementate și cheltuielile efectuate (verificarea procedurilor de achiziții, verificarea eligibilității, eficienței și eficacității cheltuielilor efectuate, evaluarea realizării obiectivelor, rezultatelor și impactului inițiativei bilaterale etc.) și vizite la fața locului, cu aplicarea principiului proporționalității.

Operatorul de Program poate decide ca verificarea cheltuielilor și/sau a activităților să se realizeze pe bază de eșantion.

Promotorii de proiecte sunt obligați să acorde acces imediat și deplin la orice informații, documente, persoane relevante și locații legate de activități realizate în cadrul inițiativelor bilaterale, reprezentanților Operatorului de Program, Punctului Național de Contact, Autorităţii de Audit, Autorității pentru Nereguli, CMF, Consiliului de Auditori AELS sau oricărei entităţi desemnate de către aceste organizații în scopul de a efectua monitorizarea, auditul, controlul sau evaluarea inițiativei bilaterale, fără a aduce atingere limitărilor care rezultă din legislația națională aplicabilă.

# Nereguli

**Orice persoană care deţine informaţii privind existenţa unor nereguli în desfăşurarea inițiativelor bilaterale finanţate, poate semnala nereguli prin sesizare în scris în una dintre următoarele forme:**

* prin poştă/ servicii de curierat;
* prin depunere personală la sediul Operatorului de Progam;
* prin fax, la numărul 021-2228479 sau 021-2244512;
* prin poșta electronică, la adresa comunicată pe pagina web a Programului;
* prin completarea formularului de alertă disponibil pe pagina web a Programului: www.ro-cultura.ro.

Semnalările privind neregulile vor conţine obligatoriu informațiile minime prevăzute de OUG nr. 66/2011 cu modificările și completările ulterioare, care să permită identificarea inițiativei bilaterale și/sau a promotorului de proiect, în caz contrar acestea nu vor fi acceptate pentru analiză şi verificare. Sesizările privind neregulile pot fi transmise anonim sau sub semnătură, fără ca aceste semnalări să atragă un tratament inechitabil sau discriminatoriu asupra expeditorului.

Confidenţialitatea în ceea ce priveşte identitatea persoanei care a semnalat un potențial caz de nereguli va fi păstrată cu stricteţe.

# Informare și comunicare

Promotorii de proiecte trebuie să disemineze informații cu privire la inițiativa bilaterală în rândul unui public cât mai larg, la nivel național, regional și/sau local, inclusiv în rândul factorilor interesați relevanți.

**Obligațiile referitoare la activitățile de informare și comunicare din cadrul inițiativei bilaterale sunt prevăzute la cap. 2.3 din Anexa 3 – *Cerințe de informare și comunicare* la Regulamentul privind implementarea Mecanismului Financiar SEE 2014-2021.**

În acest sens, se va elabora și implementa un **plan de comunicare al inițiativei bilaterale,** care conţine în mod obligatoriu următoarele:

* 1. 2 (două) acțiuni de informare privind progresul, respectiv rezultatele inițiativei bilaterale. Printre acestea se pot număra: un seminar, o conferinţă cu participarea beneficiarilor, o conferinţă sau un eveniment de presă, inclusiv pentru a marca începutul și/sau încheierea inițiativei bilaterale;
  2. măsuri de informare online prin intermediul unui website dedicat inițiativei bilaterale sau a unei pagini dedicate inițiativei bilaterale pe un website existent al solicitantului cu link între pagini sau, alternativ, prin intermediul unui profil activ de social media dedicat inițiativei bilaterale în cazul în care nu este disponibil un website existent. Profilul social media va fi activ, iar informațiile publicate vor fi păstrate și după finalizarea perioadei de implementare a inițiativei bilaterale.
  3. Informațiile publicate online pe website nou creat, pe pagina dedicată inițiativei bilaterale pe un website existent sau pe un profil social media dedicat vor face referire la: inițiativa bilaterală, stadiul de progres, realizări și rezultate, cooperarea cu partenerul din Statele Donatoare, materiale foto, date de contact și referințe clare privind Granturile SEE.

|  |
| --- |
| Toate informațiile publicate despre inițiativa bilaterală trebuie să fie publicate în variantă bilingvă (RO/EN). |

Toate măsurile de informare și comunicare referitoare la Granturile SEE realizate de către promotorul de proiect trebuie să respecte cerințele prevăzute în *Manualul de comunicare și design*, ce poate fi accesat la adresa: [www.ro-cultura.ro](http://www.ro-cultura.ro)*.*

Organizatorii de evenimente de informare (conferințe, seminarii, târguri, expoziții etc.)trebuie să menționeze explicit și să facă cunoscut sprijinul acordat de Islanda, Liechtenstein și Norvegia prin intermediul Granturilor SEE. Scopul Planului este de a evidenția rolul Granturilor SEE și pentru a se asigura transparența și vizibilitatea Granturilor SEE.

# Prelucrarea datelor cu caracter personal

Prelucrarea datelor cu caracter personal se va realiza în conformitate cu prevederile Regulamentului UE nr. 679 din 2016 *privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)*.

|  |
| --- |
| Promotorul de proiect/ partenerul se va asigura că dețin consimțământul explicit al membrilor grupurilor țintă/beneficiarilor finali cu privire la prelucrarea datelor cu caracter personal. |

Procesarea datelor cu caracter personal de către Operatorul de Program se realizează în scopul îndeplinirii obligației de monitorizare și control al implementării inițiativei bilaterale și contractului de finanțare și aceste date pot fi transmise de Operatorul de Program altor structuri cu atribuţii de control/verificare/audit în cadrul Mecanismului Financiar SEE.

Pentru acele documente sau dovezi de realizare a activităților care presupun prelucrarea de date cu caracter personal în sensul Regulamentului UE nr. 679/2016, promotorul de proiect va face dovada deținerii acordului expres de prelucrare a datelor pentru fiecare persoană afectată, la cerere.

# Proprietatea şi folosinţa rezultatelor

Rezultatele activităților culturale susținute în cadrul inițiativelor bilaterale trebuie să fie accesibile publicului larg în mod gratuit.

Orice rezultate sau drepturi legate de acestea, inclusiv drepturi de autor și/sau orice alte drepturi de proprietate intelectuală și/sau industrială obținute în executarea sau ca urmare a executării contractului de finanțare vor fi proprietatea promotorului de proiect sau a partenerului de proiect, conform celor prevăzute în Acordul de parteneriat.

Prin efectul contractului de finanțare, promotorul de proiect și/sau partenerul acordă Operatorului de Program, Punctului Național de Contact, Comitetului Mecanismului Financiar, Oficiului Mecanismului Financiar și Partenerilor de Program cesiunea neexclusivă cu titlu gratuit a drepturilor menționate anterior. Promotorul de proiect se va asigura că partenerul duce la îndeplinire această obligație prin includerea unor prevederi exprese în Acordul de parteneriat.

Cesiunile acoperă toate modalitățile de utilizare pentru promovarea inițiativei bilaterale și a Granturilor SEE și comunicarea publică a rezultatelor acestora. Cesionarii au dreptul de a utiliza în mod liber și după cum consideră necesar, inclusiv de a edita, modifica, traduce, afișa, reproduce prin orice procedură tehnică, publica sau comunica pe orice suport toate documentele/materialele care derivă din inițiativa bilaterală, indiferent de forma lor, cu condiția să nu încalce drepturile existente în materie de proprietate industrială și intelectuală.

Promotorul de proiect și partenerul se vor asigura că dețin toate drepturile de a folosi orice drept de proprietate intelectuală/industrială preexistent necesar implementării inițiativei bilaterale.

Pentru ceea ce se realizează în cadrul inițiativei bilaterale, partenerul trebuie să acorde promotorului de proiect cesiunea neexclusivă cu titlu gratuit a drepturilor de proprietate, pentru acele modalitățile de utilizare necesare realizării inițiativei bilaterale și pentru diseminarea rezultatelor inițiativei bilaterale și ale Granturilor SEE. Promotorul de proiect se va asigura că partenerul duce la îndeplinire această obligație prin includerea unor prevederi exprese în Acordul de parteneriat.

Cesiunile prevăzute la acest capitol se acordă pe termen nelimitat pentru toate teritoriile în care urmează a fi diseminate rezultatele inițiativei bilaterale și ale Granturilor SEE și nu pot da naștere unor pretenții materiale suplimentare din partea cedentului.

În situația în care în imaginile foto și/sau video apar persoane fizice identificabile, promotorul de proiect va face dovada deținerii consimțământului valabil obținut al acestora pentru utilizarea acelor materiale, la cerere. Această obligație nu se aplică atunci când imaginile sunt preluate în spații publice, în condițiile permise de lege.

# Informații suplimentare

Informaţii suplimentare cu privire la prezentul apel se regăsesc pe website-ul Programului: [**www.ro-cultura.ro**](http://www.ro-cultura.ro).

Solicitanții pot transmite, în timpul programului de lucru al Operatorului de Program (L-J 08.30-17.00, V 08.30-14.30), întrebări/ solicitări în legătură cu prezentul apel utilizând următoarele date de contact:

* pe e-mail, la adresa: [office@ro-cultura.ro](mailto:office@ro-cultura.ro)
* pe fax, la numărul 021-2228479 sau telefon 021-2230346.

|  |
| --- |
| Solicitările transmise prin alte mijloace decât cele menționate anterior nu vor fi luate în considerare (ex.: pe pagina de Facebook a Programului) |

Operatorul de Program va răspunde la întrebări/ solicitări în intervalul orar anterior menționat.

**Este recomandat ca solicitanții să consulte periodic pagina web www.ro-cultura.ro în vederea obținerii de informații actualizate cu privire la prezentul apel.**

Întrebările și răspunsurile de interes general vor fi publicate pe pagina web a Programului: [www.ro-cultura.ro](http://www.ro-cultura.ro).

|  |
| --- |
| Date de contact Operator de Program:  Unitatea de Management a Proiectului  Ministerul Culturii  Adresa: Bd. Unirii nr 22, București, România  E-mail: office@ro-cultura.ro  Telefon/Fax: 021-2228479, 021-2244512  Website: www.ro-cultura.ro  Facebook: Programul RO-Cultura |
| Date de contact Partener de Program:  Consiliul Artelor Norvegia  Email: erica.berthelsen@kulturdirektoratet.no  Website: www.kulturradet.no/eos-midlene |
| Date de contact pentru Islanda:  Ragnhildur Zoega, Consilier  National Cultural funding, Creative Europe, EEA grants  Rannís Borgartúni 30, 105 Reykjavík  E-mail: Ragnhildur.Zoega@rannis.is |
| Date de contact pentru Liechtenstein:  Sonja Naescher  Departamentul Național pentru Cultură  E-mail: Sonja.Naescher@llv.li |

# Anexe

|  |  |
| --- | --- |
| Nr. anexă | Denumire anexă |
|  | Cerere de finanțare |
|  | Bugetul inițiativei bilaterale |
|  | Declarația solicitantului |
|  | Declarația partenerului (Partner statement) |
|  | Acord de parteneriat (Partnership agreement) |
|  | Grilă de verificare a conformității administrative și a eligibilității |
|  | Grilă de evaluare tehnică |
|  | Listă de verificare în etapa de contractare |
|  | Raport de audit – parteneri din statele donatoare (*Certification of costs claimed by Donor Partner* și *Breakdown of costs incurred by the partner during the reporting period*) |

1. <https://eeagrants.org/sites/default/files/resources/EEA%20FM%20Regulation%20-%20amended%202024.pdf> [↑](#footnote-ref-1)
2. <https://eeagrants.org/sites/default/files/resources/2014-2021%20Bilateral%20guideline.pdf> [↑](#footnote-ref-2)
3. Prin excepție, producția video este eligibilă doar ca activitate conexă unei activități principale (de exemplu, înregistrarea unui eveniment, transmiterea live a unui eveniment, video-mapping, utilizarea tehnologiei VR sau AR în cadrul expozițiilor sau instalațiilor de artă contemporană etc.). [↑](#footnote-ref-3)
4. Schimbul de experiență poate fi realizat doar între promotorul de proiect și partener, fiind dedicat angajaților acestora care fac parte din echipa de proiect. În cazul schimburilor de experiență care se desfășoară în format fizic (presupun deplasarea a cel puțin unei părți a participanților), durata schimbului trebuie să fie de cel puțin două zile lucrătoare, respectiv de minimum 16 ore. „Participanți în schimbul de experiență” sunt angajații promotorului de proiect și ai partenerului, care au realizat deplasarea și au finalizat activitatea. În cazul schimburilor de experiență care se desfășoară în format online, durata totală combinată a unui set de activități trebuie să fie de cel puțin 8 ore. Activitățile individuale care fac parte dintr-un set de activități aferente schimbului de experiență pot fi repartizate pe durata mai multor zile. [↑](#footnote-ref-4)
5. <https://ec.europa.eu/taxation_customs/tax-common-eu-list_en#heading_3> [↑](#footnote-ref-5)
6. <https://ec.europa.eu/taxation_customs/tax-common-eu-list_en#heading_3> [↑](#footnote-ref-6)
7. Producția video este eligibilă doar ca activitate conexă unei activități principale (de exemplu, înregistrarea unui eveniment, transmiterea live a unui eveniment, video-mapping, utilizarea tehnologiei VR sau AR în cadrul expozițiilor sau instalațiilor de artă contemporană etc.). [↑](#footnote-ref-7)
8. Idem. [↑](#footnote-ref-8)
9. Data începerii inițiativei bilaterale poate fi ziua următoare semnării contractului de finanțare, prima zi a primei luni calendaristice de după semnarea contractului de finanțare sau o altă zi propusă de solicitant și acceptată de Operatorul de Program. [↑](#footnote-ref-9)
10. A se vedea prevederile capitolului 15 din prezentul Ghid cu privire la modalitatea de justificare a cheltuielilor efectuate de partener. [↑](#footnote-ref-10)
11. A se vedea prevederile capitolului 18 din prezentul Ghid cu privire la obligațiile referitoare la activitățile de informare și comunicare. [↑](#footnote-ref-11)
12. A nu se confunda cu Registrul entităților/ unităților de cult, organizat potrivit Ordinului președintelui ANAF pentru aprobarea Procedurii privind organizarea Registrului entităților/unităților de cult pentru care se acordă deduceri fiscale, precum și a modelului și conținutului unor formulare. [↑](#footnote-ref-12)
13. În cazul asociațiilor și fundațiilor înființate după data de 05.12.2020, se va depune doar statutul. [↑](#footnote-ref-13)
14. *Per a contrario*, inițiativele bilaterale care obțin un punctaj total mai mic de 35 de puncte vor fi respinse. [↑](#footnote-ref-14)
15. Aceste termene sunt estimative, putând fi prelungite în funcție de complexitatea procesului, gradul de încărcare și/sau alte motive obiective. [↑](#footnote-ref-15)